open-index/open-wikipedia-markdown huggingface dataset:
龍門站

**龍門站**（；）係香港一站，代號030，屬於單程車票第1收費區（屯門碼頭方向係首個單程車票第1收費區嘅車站），共有2個月台，共有3條輕鐵路線途經此站，為龍門站周邊地區居民提供服務，設有行人天橋橫過龍門路。

## 車站結構

### 車站周邊
*龍門居
*富健花園
*何福堂小學
*龍門居多層停車場
*歷奇公園
*晨崗學校

### 鄰接車站

## 接駁交通
*港鐵巴士
**506 - 屯門碼頭 ↺ 兆麟苑
*九龍巴士
**59A - 屯門碼頭 ↔ 葵芳（葵翠邨）（繁忙時間服務）
**59M - 屯門碼頭 ↔ 荃灣站
**59X - 屯門碼頭 ↔ 旺角東站
**259B - 屯門碼頭 → 尖沙咀（上午繁忙時間服務）
**259C - 新屯門中心 → 尖沙咀（上午繁忙時間服務）
**259D - 龍門居 ↔ 油塘
**259E - 龍門居 → 荃灣站（上午繁忙時間服務）
**N260 - 屯門碼頭 ↔ 美孚
* 城巴
**962 - 銅鑼灣摩頓台 ↔ 龍門居（繁忙時間服務）
**962P - 龍門居 → 銅鑼灣摩頓台（上午繁忙時間服務）
**962X - 龍門居 ↔ 銅鑼灣摩頓台
**N962 - 龍門居 ↔ 銅鑼灣摩頓台（經屯門市中心）
**X962 - 金鐘（西） → 龍門居（傍晚繁忙時間服務）
*專線小巴
**41 - 龍門居 ↔ 置樂街市
**44 - 屯門碼頭 ↔ 上水站
**44B - 屯門碼頭 ↔ 落馬洲轉車站（皇巴士總站）
**44B1 - 落馬洲轉車站（皇巴士總站） → 屯門碼頭

## 車站歷史
**龍門站**最初叫做**紅樓站**，輕鐵第一輪車站改名嗰陣改叫**散石灣站**（1989年2月5號起生效），而喺第二輪改名（2003年8月1號）先至改做而家嘅站名。

## 上一站‧下一站
花師奶

**花師奶**係日本漫畫/卡通片《我們這一家》裏便嘅角色，原名**今治翠**，佢最好嘅朋友係水島太太。

配音員雷碧娜因為聲演呢個角色嘅關係，因此被聲迷叫做「花師奶」。
節 (單位)

**節**，符號 kt，係一個航海或航空嘅速率單位，就等於船隻或飛機每小時所航行嘅海哩數。1節嘅速度即係每小時1 海里（nm/h）或者每秒0.514公尺（m/s）或者每小時1.852公里（km/h）。
東盟足球錦標賽

**東盟足球錦標賽**（簡稱**東盟盃**），係東南亞國家玩嘅足球錦標賽，由東南亞十國派隊參加，1996年開始搞，每兩年舉行一屆，歷年先後分別由虎牌啤酒、鈴木汽車、三菱電機、現代汽車贊助。

泰國係歷嚟贏得東盟足球錦標賽冠軍次數最多嘅球隊，贏咗7屆(1996、2000、2002、2014、2016、2020同埋2022年)，其次係星加坡，贏咗4屆(1998、2004、2007同埋2012)冠軍。

## 連出外
* ASEAN足總
* Tiger Cup——資料
* 關於虎盃嘅討論
* 星嘉坡足協關於盃賽資訊

分類:國際足球賽
分類:亞洲足球
分類:東南亞
柏打路

**柏打路**係泰國布吉島上嘅一條公路。地圖上標號4028。從嘉侖海灘出發向東行，全長12公里、響攀華轉盤同昭發西路、昭發東路、韋色路交匯。
攀牙路 (布吉)

**攀牙路**係泰國布吉島布吉鎮鎮東嘅一條馬路。靠住個大市場。條路西頭接住拉莎打路；東頭同素林路交匯。
韋捷宋琴路

**韋捷宋琴路**係泰國布吉島布吉鎮外頭（西邊）嘅一條大馬路。靠住去機場嘅車站；條路東頭接住甲米路。

分類: 泰國布吉街道
甲米路 (布吉)

**甲米路**係泰國布吉島布吉鎮裡頭（鎮西）嘅一條馬路。條路東頭接住大朗路；西頭接住韋捷宋琴路。

分類: 泰國布吉街道
拉廊路 (布吉)

**拉廊路**係泰國布吉島布吉鎮裡頭（鎮西）嘅一條馬路。條路西頭接住韋捷宋琴路，几乎同甲米路平行；東頭係個大轉盤，轉盤以東係拉莎打路。

 
分類: 泰國布吉街道
渣拿謝侖路 (布吉)

**渣拿謝侖路**係泰國布吉島布吉鎮鎮東嘅一條馬路。條路西頭同梯落烏迭1路交匯；東段同攀牙路几乎平行，通去一個大轉盤。

條路西段有間仂鞑娜文襯酒店（*Rattana Mansion*）。
秋發西路

**秋發西路**（又譯成：**昭發西路**）係泰國布吉島上嘅一條公路。地圖上標號4022。從布吉鎮出向南行，全長9公里、響攀華轉盤同秋發東路、柏打路、韋色路交匯。

分類:泰國布吉街道
克拉路 (布吉)

**克拉路**係泰國布吉島布吉鎮鎮南嘅一條馬路。條路由西往東行。 西頭接住汾蓬路；東頭同布吉路交匯，且接住王星湃路。

條路嘅名係嚟自克拉地峽（*Kra Isthmus*）。

分類: 泰國布吉街道
藍鶴

**藍鶴**（*Anthropoides paradisea*），又叫**藍蓑衣鶴**或**史丹利鶴**（**Stanley Crane**），係南非嘅國鳥，係一種又高又靚嘅大鳥，身高100-120厘米，體重由4-6.2公斤不等。佢有粉藍色嘅羽毛同白色嘅冠，粉紅色嘅咀，翼尖嘅羽毛呈深灰色。但受到當地濕地破壞同被野狗獵殺，已瀕臨絕種。香港動植物公園現時亦有飼養。

## 特徵
藍鶴主要住響多草嘅濕地。食昆蟲同種子。

## 參考
*《國家地理雜誌》中文版，2004年4月號 

## 睇埋
*南非鳥類
仂打娜歌仙路 (布吉)

**仂打娜歌仙路**，又叫**孟艾路**，佢係泰國布吉島布吉鎮鎮南嘅一條馬路。條路一直通去沙盼獻區同埋布吉港；有好長段路同布吉路平行。
市冼拿路 (布吉)

**市冼拿路**係泰國布吉島布吉鎮鎮東嘅一條馬路。條路東邊几乎同渣拿謝侖路交匯，近住一個大轉盤；西頭接住亞魯匹布吉芹路。

分類: 泰國布吉街道
亞魯匹布吉芹路

**亞魯匹布吉芹路**係泰國布吉島布吉鎮鎮外（東邊）嘅一條馬路。條路西頭接住市冼拿路。

分類: 泰國布吉街道
2004年印度洋大地震

**2004年印度洋大地震**係2004年12月26號（拆禮物日）響印尼蘇門答臘對出嘅海底發生嘅大地震。呢次地震更引起海嘯，印度洋沿岸嘅泰國、馬爾代夫、印度、緬甸、斯里蘭卡、肯雅、毛里裘斯等國受災，死咗 20 幾萬人。事發之後嘅救援行動亦係史無前例嘅。

## 科學依據
* The December 26, 2004, Sumatra Earthquake and Indian Ocean Tsunami: Field Perspectives on the Impacts to the Peoples, Cultures, Politics, and Economies of One of the World's Most Vibrant Regions, Speaker: Tom Casadevall, September 26, 2006. Sponsored by Center for Global Studiesand Center for Advanced Study, University of Illinois Urbana-Champaign.
* Special Event Page, Amateur Seismic Centre, India
* Seismograms for this earthquake via REV, the Rapid Earthquake Viewer
* Sumatra-Andaman Islands Earthquake - IRIS Special Report
* BBC, History of deadly earthquakes
孟臘路 (布吉)

**孟臘路**（英文寫法：**Bangla Road**）係泰國布吉芭東海灘上人氣最旺嘅一條路。東起海灘邊嘅他唯黃路，西頭同辣烏迭两佰年路交匯，全長400米。

條路同北邊濕華哋叻路平行，
沿住佢一直行，过咗辣烏迭两佰年路個交通燈口，條路改名叫聖沙擺巷。

分類: 泰國布吉街道
布吉鎮

**布吉鎮**係舊政區名，可以係：
*泰國布吉府嘅布吉鎮，2004年改做布吉市
*中國深圳龍崗區嘅布吉鎮，2004年改做布吉街道
布吉市

**布吉市**（泰文：เทศบาลนคร ภูเก็ต，英文：*Phuket City*）係泰國布吉府嘅中心，2004年以前叫**布吉鎮**，家下重好多人咁叫；不過自從嗰年已經升格為「市」。人口七萬五仟幾，離布吉機場四十幾公里。

呢度有布吉唐人街姚華樂路（又叫耀華力路），重有好多馬路、學校、醫院。

## 連出去
* 布吉市政廳
* 布吉政府
飯島愛

**飯島愛**（いいじま あい，Ai Iijima，），原名**大久保松惠**，係日本嘅鹹片明星。原先佢去美國留學，喺1992年返日本（21歲）為咗還錢開始拍鹹片，一路拍咗幾百部，到2007年（34歲）先至宣佈因得到性病（可能係HIV陽性）而退出影壇。2008年12月24號俾人發現喺東京都澀谷區櫻丘町居所過咗身，死亡日子推斷為12月17號（36歲）。2009年2月，日本警方指佢係死於肺炎。

## 出書
* 《飯島愛的錦糸町風印花稅生活》
* 《柏拉圖式嘅性愛》－呢本書提到佢早期嘅生活，從學校資優生，到俾人強姦、又同居、落胎、收尾援交、整容，做上鹹片女星嘅經過，重透露咗拍鹹片時好多造馬嘅嘢。並提到佢自己拍攝鹹片次次都係打真軍，加埋書度提供150張真實嘅相。出版後喺日本賣咗成百萬本。

## 電影
* 2001年，《柏拉圖式嘅性愛》被改編成為電影，俾富士電視台改編成電視劇，電影版由加賀美早紀主演，電視劇由星野真里主演。同飯島愛合作過嘅工作人員人人都得到一本《飯島愛嘅真實》作為紀念。

## 睇埋
* 日本鹹片女星一覽

## 拎
* 
*ワタナベエインターテンメント プロフィール
*飯島愛 部落格
布吉島

**布吉島**（**Phuket Island**）喺泰國南部馬來半島西海岸外的嘅安達曼海（Andaman Sea），係泰國最大嘅島，面積543平方公里，由南往北有八十幾公里，大過星嘉坡少少。

成個島由布吉府管轄，首府普吉鎮喺島嘅東南部，係一個大港口同商業中心，亦都係泰國最細嘅一個府。迷人嘅風景同豐富嘅旅游資源被稱為「安達曼海上的一顆明珠」。主要盛產有錫，橡膠、海產同好多種生果。島上工商業、旅遊業都較發達。遊客多數去芭東海灘，因為呢處有好多旅社同酒吧、夜店。

## 有咩玩
*水上活動
*泰拳
*高爾夫球
*泰式按摩
*做SPA

## 特產
*蝦餅
*布吉麵線
*腰果
*椰製品
*水果乾
*仔魚乾
*丁香魚乾

## 連出去

*Phuket
逆權侵佔

**逆權侵佔**（英文：****）係普通法概念，指地產，非業主唔經原業主同意，長年佔用對方土地，一超過法定時限，原業主興訟時限就終止，該佔用者，可以成爲笪地合法新業主，唔使付出任何代價。

## 敵意佔有
逆權侵佔要符合「敵意佔有」（）嘅要素。佔有者不單止要*持續*並*實質*佔有有關土地，而且重要*顯示*佢*敵意*佔有嘅*意圖*，例如整個門鎖、圍欄、門牌、人為耕作等。如果土地使有者相信原業主容許他合法進入該地（例如租用），咁*佔有意圖*就唔成立。如果不完全符合「敵意佔有」嘅條件，例如聲稱打算交租但長年搵唔到人交租嘅情況，就唔可以以逆權侵佔理由成為該土地嘅合法業主。

### 善意同惡意
一啲普通法地區唔容許惡意佔有人（）以逆權侵佔為由成為新業主。所謂「惡意佔有」，係指佔有者應該知道有關土地已經俾人敵意佔有（即係睇見人哋整咗個門鎖、圍欄、門牌、或掛起「閒人免進」等），不論喺妄顧呢啲事實，又或者毀壞或移除呢啲標記，仍然長期佔有該地。

喺呢啲司法區，並非惡意而敵意佔有人仍然合符逆權侵佔嘅要素（例如買錯屋住錯屋嘅情況），佢仍然可以用呢條法律成為合法新業主。

一啲司法區要求敵意佔有人證明佢有善意，否則逆權侵佔無效。所謂善意包括：
*交土地稅，同作為房地產擁有人要交嘅稅；或
*其他行為顯示，佔有人真係相信有權佔用嗰個地方（）

## 道德理由
因為土地擁有權興訟時效係有限嘅，所以先有「逆權侵佔」。呢個興訟時效一般係12年，而呢個時效可以由明文法指定或改變。

如果興訟時效係無限制嘅話，咁任何土地擁有人都無法安心，因為任何土地可能喺幾百或甚至千幾年前，都有佢嘅合法擁有者，佢哋後人都可以告個現有土地擁有人，現有土地擁有人，就要面對無窮無盡嘅法律風險，咁會危害到私有產權嘅穩定性。

呢個理由，同其他普通法訴訟有限興訟時效，係一致嘅。

### 應用於領土紛爭
因為興訟時效限制適用於私人土地紛訟，咁興訟時效限制適用於處理領土紛爭亦理所當然。

喺國際法，任何國家若確信佢國土畀人敵意佔有，就有責任提出正式抗議（唔使告人，但抗議要備案）。若然超過咗時限，都無抗議或告人哋，國際法就唔可以話該佔有係非法，佔有國就自然成為合法擁有者。

## 案例
### 香港
根據香港1945年成文法《時效條例》第347章，第7條及第17條，任何人士（包括惡意佔有者）無間斷佔用官地60年，香港政府就會冇咗嗰塊官地嘅追索權。 http://hk.news.yahoo.com/061002/10/1tzcl.html

* 一對母女持續佔用大埔一幅萬呎農地超過20年，高院判兩人得到該地段業權，恒基地產唔服氣。（見〈逆權侵佔案 恒基或可取回大埔農地〉，載香港《明報》，2005年2月23日。）

* 公民教育委員會主席香灼璣，被指涉嫌非法佔用官地20年，興建慈雲山觀音山九號屋。（見〈香灼璣官地私建豪宅〉，載香港《東方日報》，2006年8月7日。）

* 香港終審法院第一個判決 FACV1/1997 中確定，Wong Tak Yue 因為只係話搵唔到註冊業主，先去無交租佔用元朗洪水穚一址，但因為佢在畀法院嘅誓章中表示佢有意交租，所以佢佔據嘅意圖唔成立，「逆權侵佔」亦都唔成立。

## 出面網頁
* 香港成文法《時效條例》第347章
* 2006年10月24日，成報: 恒基地產向高院申請司法覆核，爭一幅農地，指「逆權侵佔」有違《香港基本法》，是剝奪原業主的財產，要求撤銷根據《時效條例》第347章的原判決。 (案件編號：HCAL32/2006)
八旬村婦獲終審法院 裁定以逆權侵佔，從業主恒基地產 手中獲得12萬方呎大埔 滘松園農地的業權
* [FACV1/1997 :無敵意侵佔意圖就無權申請「逆權侵佔」](http://legalref.judiciary.gov.hk/lrs/common/search/search_result_detail_frame.jsp?DIS=30096&QS=({FACV1%2F1997}|{FACV000001%2F1997}+%25caseno)&TP=JU)
秤

**秤**係傳統嘅磅重工具，多數用喺街市，而家已經好少見。秤嘅主體係枝木或者竹桿，一邊有個大鈎或者盤，另一邊掛住個秤砣。將要秤嘅嘢掛喺鈎或者放喺盤上面，移動秤砣利用槓桿原理令兩邊平衡就知件嘢有幾重。俗語「秤不離砣」形容兩樣嘢或者兩個人經常一齊出現。

教細路嘅數字歌之中用「秤鈎五」形容「5」字。起樓用嘅塔式起重機喺香港俗稱「天秤」。磅下架車有幾重嘅地方叫做「秤車站」。

## 睇埋
* 呃秤
* 天平
* 計重秤
* 良心秤
* 九兩秤
* 公秤

## 參考
清萊國際機場

**清萊國際機場**（英文：*Chiang Rai International Airport*，泰文：ท่าอากาศยานเชียงราย）係泰國北部第二大機場，僅次於清邁國際機場。位於泰國北部清萊府清萊城外 8 公里。

個機場有一條三千米長嘅跑道，除咗泰國國內航班，亦有唔定期班機飛往中國昆明同埋上海等地。

## 連出外
* AOT webpage for Chiang Rai International Airport
*
朗尼

**朗尼**（**Wayne Mark Rooney**，）係英格蘭領隊同前足球員，曾經教過英格蘭冠軍足球聯賽（英冠）球會打比郡。

佢原本係愛華頓學徒，十六歲就升到一隊，響一場對阿仙奴嘅聯賽射入咗一個世界波，以2-1砌低阿仙奴。嗰場波朗尼開始受到國家隊嘅注意，出席過2004年歐洲國家盃。打完嗰屆歐國盃後佢轉投曼聯。

喺曼聯踢咗13年之後，朗尼喺2017年7月返愛華頓。一年後轉投美職嘅華盛頓聯隊。2020年朗尼轉投英冠打比郡，2021年1月坐正做打比郡領隊之後掛靴。

國家隊方面，朗尼喺2003至2018年之間，踢咗120場國家隊賽事。

## 出面網頁

* waynerooney.com - 朗尼官方網頁
* Wayne Rooney - 曼联官方网站 
* 鲁尼 (Wayne Rooney)
簡東拿

**簡東拿**（**Éric Daniel Pierre Cantona**，），係法國足球員，曼聯經典球員之一，佢喺1997年退役。

佢出道嘅時候係效力法國一啲蚊型球會，1991年佢轉到英國打列斯聯，重贏埋聯賽冠軍。一季後佢打「紅魔」，幾乎年年為曼聯贏英超聯賽冠軍，只有1995年例外，嗰年1月25號，簡東拿黃飛鴻上身，因為向水晶宮足球會球迷用「無影腳」踢人，而俾人停賽近一年。

## 獎項
* 英超聯賽冠軍
聯合早報

《**聯合早報**》係星加坡嘅華文報紙，喺當地簡稱為「**早報**」。佢係喺1983年由《**南洋商報**》同埋《**星洲日報**》兩間報館合併而成，而家係新加坡報業控股旗下。

根據官方數字，家下報紙銷售量每日40萬份左右。佢哋除咗喺新加坡發行之外，亦喺中國、香港同汶萊等地少量發行。喺中國，一啲五星級酒店、大商場同埋公共圖書館，都可以閱覽到《聯合早報》。近年，佢哋亦有擴展網上媒體業務，主要服務新加坡同中國嘅讀者。

## 爭議
### 親中立場問題
佢哋報導新聞嘅語氣幾迎合中國大陸，所以響大陸受到擁護。不過亦因為咁，佢哋受到一啲反共人士嘅批評。例如，親法輪功嘅《大紀元時報》，就曾經批評《聯合早報》喺中共殘酷鎮壓法輪功嘅問題上，中國新華社遙相呼應，連續不斷咁大量刊登誹謗攻擊法輪功嘅文章，對新加坡公眾造成極為惡劣嘅影響。

另外，喺武漢肺炎疫情期間，台灣政府同世界衛生組織秘書長譚德塞有唔少嘅交鋒，聯合早報就曾經發表文章為譚德塞護航，批評台灣副總統陳建仁同外交部長吳釗燮。事件引起台灣唔少關注，而民進黨立委蔡易餘亦曾經表示經過對《聯合早報》長久嘅觀察，形容佢係一個親中派嘅媒體，亦係中國大外宣嘅一部分。民進黨另一個立委王定宇亦指，該名撰文者庄慧良，過往亦曾經撰寫掩護韓國瑜嘅報導，指呢篇批評台灣嘅文章，根本就係習近平嘅意見。

### 報導彭帥事件風波
喺張高麗涉嫌性侵彭帥事件入面，聯合早報曾經刊登一段彭帥接受嘅訪問，當中彭帥否認自己被性侵，事件引起全球好大關注，但之後BBC 記者馮兆音就揭發，採訪彭帥嘅顧功壘早係 2017 年已經離開《聯合早報》新聞部，轉到銷售部門，而呢份所謂報道，其實係中國官方嘅廣告。

## 睇埋
* 新加坡親中爭議
* 被視為受到中華人民共和國政府影響嘅非本地媒體一覽

## 參考


## 出面網頁
* 聯合早報網站
師順通路

**師順通路**（泰文：ถนน ศรีสุนทร ，英文：*Thanon Sri Sunthon*）係泰國布吉島上嘅一條公路。地圖上標號4025。從素林海灘往東行，全長18公里、入大朗鎮響鎮南轉盤同貼嘉莎芝路交匯。

分類:泰國布吉街道
清邁國際機場

**清邁國際機場**（英文：*Chiang Mai International Airport*，泰文：ท่าอากาศยานเ เชียงใหม่）係泰國北部最大嘅機場，位於清邁府清邁城西南11公里。

個機場有一條三千一百米長嘅跑道，除咗泰國國內航班，亦有定期班機飛去高雄、香港、星嘉坡同埋上海等地，年運送客量為2百萬人次。

## 連出外
* 清邁國際機場網站
* 機場指南
*
貼嘉莎芝同埋師順通

**貼嘉莎芝**同埋**師順通**（泰文名：**ท้าวเทพกระษัตรี** 同**ท้าวศรีสุนทร**）係泰國民族女英雄，佢哋喺1785年抗擊緬甸軍入侵。響男人主帥陣亡咗之後；女扮男裝，用盡計謀，以極其劣勢嘅兵力取得布吉島保衛戰嘅最終勝利。戰後泰王冊封兩人最高嘅榮譽——一等白象勳章。

而家島上兩條主要道路以兩人命名，分別係貼嘉莎芝路（*Thep Kasattri Road*，即402號公路），師順通路（*Sri Sunthon Road*，即4025號公路）。兩條路嘅交匯處大朗鎮迴旋處有佢哋紀念碑，碑附近有座師順通寺，1993年起嘅一座跨海橋被命名為貼嘉莎芝大橋。布吉府嘅府徽上亦有兩人企像。
意大利裔澳洲人

**意大利裔澳洲人**喺澳洲屬於大社群，2006年澳洲人口普查結果，澳洲有199,124人喺意大利出世，但有852,417名人話自己係意大利裔，排第五，喺澳洲人、英倫人、愛爾蘭人同埋蘇格蘭人之後。意大利裔澳洲人最早嚟到澳洲就係喺二次大戰，佢哋嘅後代响澳洲嘅意大利人社區生活。佢哋好尊重佢哋自己嘅文化、重保存得好哋哋。

意大利裔澳洲人79.7%信奉天主教，3.2%信奉聖公會，5.6%信奉其他基督教，1.6%信奉其他宗教同埋10.0%冇宗教信仰。

意大利出世嘅人口有176,536同埋89%；1980年之前嚟到澳洲嘅意大利裔澳洲人出世嘅人口由1970年嘅63%大幅增加到1980年嘅89%。

佢哋喺澳洲有162,107人（81.4%），喺屋企佢哋多數講意大利話。
歷史記憶法

《**歷史記憶法**》（西班牙語：**'或**'，全名：**）係由薩帕特羅所屬嘅西班牙工人社會黨政府喺2006年提出嘅法律草案，旨在責難佛朗哥主義（Francism）同埋作出補救。

## 宗旨
歷史記憶法旨在：
*否定佛朗哥政權嘅合法性
*強制所有公立機構清拆紀念佛朗哥嘅銅像，牌匾同所有其他標誌
*設立國家賠償畀受佛朗哥軍法審判嘅受害者
*禁止喺紀念佛朗哥嘅地方（如墓地）進行政治活動，但紀念喺佢統治下受害人嘅活動例外
*喺一段時間內，容許受佛朗哥迫害而流亡外國的人及其後人回國，成為國民

內閣喺2006年6月28號通過呢條法案，下議院喺2007年10月30號通過，上議院喺同年12月10號通過，並喺12月26號生效。

## 拆像爭議
清拆紀念佛朗哥銅像嘅要求係法案最大爭議嘅部分，一啲政治保守勢力（唔一定支持佛朗哥嘅獨裁）反駁指執政黨（工人社會黨）咁做重開歷史傷口，直指史觀唔可以由單一政黨壟斷，指執政黨分化國民。

支持草案者認為清拆紀念佛朗哥係轉型正義嘅必要，尤其近年紀念佛朗哥嘅政治活動增加，危害到西班牙民主嘅永續。

2008年12月18日，相信係佛朗哥最後一個公開嘅銅像喺桑坦德被拆。

## 參攷




## 連出去
*草案全文 (PDF) 
*報導 
*報導人民黨的反駁 
*立法嘅作用
南水北調

**南水北調**係中國一項水利工程，耗資四千幾億元人民幣，工程為期五十年，2002年12月27號開始施工。

南水北調工程分東線、中線同西線三條，將長江流域咁多嘅水抽一啲去華北、西北，減輕當地缺水情況。

## 連出去
*南水北調
申訴專員

**申訴專員**（**ombudsman**）指一個由政府（無限定係行政定係議會）任命嘅官員，代表公眾利益去調查由市民畀佢有關行政嘅投訴，並嘗試作出調解。一般接受投訴嘅範圍包括行政，而唔包括政策制訂同埋議會所態。向申訴專員係唔使畀錢嘅。

申訴專員亦可以由非政府組織或公司去委任，主要係接受使用者，顧客或職員投訴，查吓組織或公司本身有乜行政失誤。

## 糾正錯誤
如果申訴專員發現投訴成立，即係有行政失誤，佢會要求犯錯部門改過，又或者公開糾正建議。視乎唔同地方嘅法律，政府可能要賠錢。申訴專員通常冇權基於投訴而去告犯錯官員，呢嗰有審裁角色類似古羅馬嘅保民官，傳統上喺民主選舉產生嘅官員擔任審裁。

## 獨立運作
由申訴專員處理投訴嘅好處係，申訴專員係獨立機關而唔係政府部門成員，亦極冇可能喺離任後入去政府部門度做，避免自我檢討中嘅利益衝突，不過視乎政治制度同人事任命過程，有時申訴專員嘅獨立性會成疑。

申訴專員唔係政府部門人員，就算佢係前任官員，都冇可能對每個政府部門嘅運作都理解得透，所以唔單只專員人選並唔容易，而且要調查有合理進度，點都要得到行政部門配合。因此申訴制度喺唔同國家有唔同嘅效果。

## 睇埋
* 香港申訴專員
* 調解
朗拿甸奴

**朗拿甸奴**（，本名，）係一巴西前足球員，贏過世界足球先生。

佢早喺1998年喺巴甲球隊甘美奧做職業球員，並喺1999年跟巴西足球代表隊出戰美洲國家盃。無耐佢走到歐洲，打法國甲組足球聯賽球會巴黎聖日耳門。佢喺2002年FIFA世界盃捧盃之後，佢就變得搶手。結果佢轉打巴塞隆拿足球會。

響巴塞隆拿佢贏過2006年歐洲聯賽冠軍盃，同時間佢成日都畀人提名做世界足球先生，重當選埋。後來佢成日受傷，狀態越嚟越差，又成日同啲隊友同教練鬧出負面新聞，所以2008年佢終於離開咗巴塞，轉打AC米蘭。

2011年佢重返巴甲，加盟法林明高。之後輾轉加盟巴甲明尼路、墨西哥克雷塔羅同埋巴甲富明尼斯，2015年退出職業足球，之後踢過五人足球。2018年朗拿甸奴宣佈掛靴。

## 獎項
### 球會
;巴黎聖日耳門
* 歐洲足協國際圖圖盃冠軍：2001年

;巴塞隆拿
* 西班牙甲組足球聯賽冠軍：2004-2005，2005-2006年
* 西班牙超級盃冠軍：2005、2006年
* 歐洲聯賽冠軍盃冠軍：2005-2006年

;AC米蘭
* 意大利甲組足球聯賽冠軍：2010-2011年

;明尼路
* 南美自由盃冠軍：2013年
* 世界冠軍球會盃季軍：2013年

### 國家隊
;巴西
* 世少賽冠軍：1997年
* 美洲國家盃冠軍：1999年
* 世界盃冠軍：2002年
* 洲際國家盃冠軍：2005年
* 北京奧運會男子足球賽季軍：2008年

### 個人
* 洲際國家盃神射手：1999年
* 洲際國家盃金球獎：1999年
* 南美足協最佳11人：1999
* 世界盃最佳陣容：2002年
* 法甲最佳入球：2003年
* 西甲最佳外國球員：2003-2004、2005-2006年
* 西甲最佳拉美球員：2003-2004年
* FIFA 100
* 世界足球先生：2004年、2005年
* 歐洲足協年度最佳陣容：2004年、2005年、2006年
* 世界足球年度世界最佳球員：2004年、2005年
* 金球獎：2005年
* 歐洲足協球會足球獎最佳前鋒：2004-2005年
* 洲際國家盃銅球獎：2005年
* 歐洲足球先生：2005年
* 歐洲足協球會足球獎球會足球先生：2005-2006年
* 國際職業足球員協會年度世界最佳十一人：2004-2005、2005-2006、2006-2007年
* 國際職業足球員協會年度世界最佳球員：2004-2005、2005-2006年
* 西甲最多助攻球員：2005-2006年
* 歐聯最多助攻球員：2005-2006年
* 世冠盃銅球獎：2006年
* 世界足球先生銅獎：2006年
* 金足獎：2009年
* 意甲最多助攻球員：2009-2010年
* 巴甲最佳陣容：2011、2012年
* 巴甲球迷最佳球員：2012年
* 巴甲最多助攻球員：2012年
* 巴甲金球獎：2012年
* 南美自由盃最多助攻球員：2013年
* 南美足球先生：2013年
* 歐洲足協歷來最佳陣容：2015年
* AC米蘭名人堂
* 巴西名人堂
* 巴拉圭監獄盃冠軍：2020年

## 參攷
哥倫布日

**哥倫布日**（Columbus Day）係美洲一個節日，用意紀念西班牙贊助嘅航海家哥倫布去到美洲，即係歐洲叫嘅新大陸。唔同國有唔同日子同叫法。個節日喺18世紀有民間慶祝，到20世紀就開始有地方訂做法定假期。

美國將呢日定喺10月第二個禮拜一。

## 爭議同埋近年情況
雖然基斯杜化·哥倫布為歐洲打開咗殖民主義同埋發展美洲嘅大門，但對當地嘅美洲原居民印第安人來講，就係受到歐洲殖民者侵略嘅開始，從此大量美洲嘅原住民人口大幅下跌，歐洲殖民者佔領美洲土地，對於美洲嚟講係一個悲傷嘅日子，因為佢哋嘅生活從此被徹底改變：疾病、冇晒土地、打仗，唔單止令大量印第安人瓜老襯，更加令佢哋冇辦法自力更生，成為美國社會嘅最低層，甚至畀人當冇到。所以每年去到呢一日，好多印第安人都會舉行活動抗議殖民統治，重响哥倫布日嘅巡遊慶祝活動入面示威。

21世紀初，因為反對種族主義同埋轉型正義嘅聲音高漲，好多美國城市唔再紀念哥倫布日，改為慶祝原住民日，紀念原住民對美洲嘅貢獻。佐治弗萊案引發嘅推倒銅像運動入面，大大提高咗呢個爭議。

類:美國聯邦法定假期
蘇梅國際機場

**蘇梅國際機場**（英文：*Samui International Airport*，泰文：ท่าอากาศยาน สมุย）係泰國南部素叻他尼府（簡稱素叻府）蘇梅島上嘅機場，同埋曼谷航空公司嘅主場。

家下起咗一條二千米長嘅跑道；原先佢係土質地，唔係幾啱大型飛機升降，2004年鋪咗柏油路面。

啲班幾飛去曼谷兩個國際機場，同星嘉坡、香港、吉隆坡。2006年乘客嘅運送量係一百五十萬人次。

素叻府重有一個機場——素叻國際機場響陸地上。

## 連出去
* Samui Airport (bangkokair.com)
* Timetable for Samui flights
* Samui Airport Guide
* Airport info and chart (thaiflyingclub.com)
* 
* Samui Airport Information.
* Samui Airport Statistic
意大利雜菜湯

**意大利雜菜湯**（**minestrone**或者**minestrone soup**）係意大利嘅雜菜湯，湯較濃。雜菜可以撈唔同嘅菜，可以係荳、洋葱、西芹、紅蘿蔔、番茄、薯仔等等。有時湯重會加粉或飯。

意大利雜菜湯無特定材料，通常邊幾隻菜當造，就用邊隻。可以齋，亦可以加啲肉，或者肉湯底。

整意大利菜好多時都用到意大利雜菜湯，同意大利粉都一樣咁常見
。

## 註
布吉國際機場

**布吉國際機場**係泰國第三大國際機場，佢響布吉府嘅西北部；國際機場代碼係**HKT**。

呢度起咗條三千米嘅跑道，年客運量五百幾萬。

## 睇埋
* 新曼谷國際機場
* 舊曼谷國際機場

## 連出外
*
歷史主義

有啲人認為必須研究同埋解釋人類歷史發展，基於呢啲解釋，先至可能認真了解社會與政治。呢種見解俾卡爾波普爾（Karl Popper）叫做**歷史主義**（**Historicism**）。

喺本文，「*人類歷史*」同「*人類發展*」或「*人類發展史*」相通，即喺英語  嘅廣義，而唔係「記錄往事」嘅意思。

## 簡介

自古以來就有唔少人嘗試以研究同解釋個別人類歷史發展（如部落史、國王史）為基礎，去理解個別嘅社會同政治，認為了解歷史發展嘅趨勢就可以掌握未來發展，知道有乜趨勢會容易成功。

黑格爾係較早有系統咁去理解*整體人類歷史發展嘅過程*（睇辯證法），幫歷史主義建立基礎元素。呢種元素喺十九世紀興起，包括馬克思認為共產主義係人類發展嘅最終目標（睇歷史唯物主義）。

歷史主義有時會同還原論相比：還原論主張可以將人類發展還原為基本法則。例如，有啲人類歷史發展係由經濟法則所決定嘅（經濟決定論）。歷史主義者就以解釋個別人類歷史發展，建立佢相信嘅基礎法則。

「歷史主義」喺其他範圍有唔同用法。喺人類學上，「歷史主義」指人類或生物會適應當地環境而作出發展。喺神學上嘅使用，指一啲基督教教派亦會以「歷史主義」為名理解聖經嘅預言，特別係同教會發展作出關連理解。

卡爾·波普爾批評歷史主義嘅各種形式，指佢根源喺決定論同埋整體論。

## 普世歷史

康德喺提到普世歷史中開宗明義咁講，每種生物都會發展成為佢「註定嘅目的」（或叫「*歷史嘅終結*」），而人類作為獨有可以利用理性嘅生物，人類嗰歷史發展都有佢完整使用理性嘅目的：就係建立普世嘅公民社會。邁向呢個目的嘅發展就係社會進步。

後世對黑格爾嗰歷史主義嘅詮譯，明顯比起康德嗰普世歷史豐富得多。黑格爾曾經教過學生，學生嘅筆記被後世稱為「歷史哲學講義」，佢嗰形式雖然是對唔同地方嘅歷史作逐一研究，但核心仍然以普世歷史為具體內容，亦即係不論歷史嘅形態喺各地唔同，速度亦都唔同，歷史都係由理性推動。喺黑格爾死後，佢嘅支持者喺詮譯普世歷史時有唔同取向，有啲支持認為當時嘅歐洲已經到達「註定嘅目的」，較重視國家機器同埋憲法嘅重要性，另一啲認為歐洲仍然存在好多矛盾，較重視辯證法繼續推動社會進步。隨之而來，歷史主義嘅發展變得多樣化。

因為馬克思嘅共產主義被後世一步步實踐（至少共產政權對係咁講），共產主義嗰「註定嘅目的」本質亦為後世所留意，而且一般嚟講馬克思比起黑格爾更為人所知。

現代都有針對「註定嘅目的」嘅論述，例如法蘭西斯·福山相信現代社會嗰自由民主制已實際上成為自然人嗰「註定嘅目的」，但有啲因素（例造生物科技，超人類之類）可能產生新嘅歷史目的。

## 新歷史主義

米歇爾·傅柯同雅各·拉岡認為，喺理解某個觀念或某個論據時，必須先理解背後嗰歷史環境。呢個理論喺八九十年代發展迅速。

呢個態度喺理解同評論文學作品時亦有應用，Stephen Greenblatt 喺呢個學派嘅代表。

## 人類學上嘅歷史主義

人類學學者法蘭茲·鮑亞士喺研究人類發展嘅時候，特別重視人類首先適應本地環境同文化語境，然後人類文化先慢慢向外擴散同互相影響（Marvin Harris後來叫呢個諗法做「歷史特殊論」）。佢領導嘅學派反對直向進化論（認為人類進化只有程度高低嘅差異之學說，因此產生進化光譜）。歷史特殊論同樣重視演化論嗰適應同競爭要素，不過適應到某個地區嘅文化唔一定可以適應其他地區。呢個學派嘅思想又反過來影響生物學嗰演化論，過去被叫做「進化論」喺今日要改名做「演化論」。

法蘭茲·鮑亞士用嘅研究方法是以採集經驗為主嘅，即係喺針對某個社會或某個事件中，研究人員需要採集好多導致呢件事件嗰輸入，然後達至有關嘅因果關係理論。因此呢個方法學被稱為**歷史主義**。但係同「普世歷史」觀念不同，咁嘅研究方法係冇可能建立廣義理論。

## 基督教嘅歷史主義
歷史主義亦可以指一啲新教派系喺理解聖經（特別喺但以理書同坦啟示錄）預言時嘅方法。按呢啲理論，有關預言係**正在發展**之中，既唔係只係喺過去出現亦唔係淨係展望未來。呢嗰派系將現世嘅教會（公教）與「真正教會」區分出來，並對公教作強烈批判。

## 批評
### 卡爾波普爾

卡爾波普爾喺《開放社會及其敵人》（英文：The Open Society and Its Enemies）中攻擊柏拉圖同埋馬克思有關佢哋歷史主義嘅立場，特別係有關佢哋認為歷史發展嘅必然性，罷黜咗每人貢獻社會演進嘅民主責任，因此導致極權主義。

波普爾喺呢本書第二十二章亦反對「道德歷史主義」，反對從歷史發展中建立道德。呢個包括道德實證主義（當今當權者係啱嘅）、道德保守主義（傳統係啱嘅）以及道德未來主義（未來當權者係啱嘅），指呢三樣其實都冇任何道德標準可言。

波普爾亦抨擊阿諾爾得·約瑟·湯恩比嘅歷史相對主義（historism）（集中評擊《A Study of History》）。所謂歷史相對主義，就指所有歷史思想都侷限於佢嘅歷史語境同環境，因此新歷史主義係歷史相對主義。呢嗰悖論同相對主義一樣：「歷史相對主義點樣脫離佢嘅歷史語境同環境，成為普世嘅歷史思想呢？」波普爾並唔反對歷史相對主義者嘅研究結論，只係認為呢個研究方法係反理性。

## 攷

## 睇埋
*黑格爾
*歷史哲學講義
*辯證法
*波普爾
*決定論

## 連出去
;普世歷史
# Idea for a Universal History from a Cosmopolitan Point of View (1784)，康德寫
# 歷史之終結與最後一人 法蘭西斯·福山寫 ISBN 0-380-72002-7 
# 《開放社會及其敵人》中文譯本 

;基督教歷史主義
# historicism.net
# historicism.com 
# historicism.org 
# historicist.com
打仗理由

**打仗理由**（）係指聲稱有權開戰嘅理由，不論係真定係假。打仗係紛爭嘅一種，就算係硬搶都要有個理由去拗。中國古代打仗都要求出師有名。

## 正義仗

亞里士多德、西塞羅同埋聖奧古斯丁就有提出正義仗嘅觀念，一般認為打仗係最後嘅選擇，而且需要打仗理由。有時為咗證明打仗係迫於無奈，政府喺訂立外交政策時要確立戰爭條件，為可能打仗做準備，一旦到咗就宣佈打仗理由說服其他政權。

基於自身利益，多數人都會唔講理由而好自然咁抗拒打仗嘅，而且冇人想不明不白死喺戰場，無論係進攻定係防守都一樣。畀個理由嘅目的有時唔係說服其他政府，而係說服民眾，令佢哋冇咁抗拒打仗同徵兵，例如納粹德國嘅教育主張民族統一最重要，不惜要人民犧牲都要侵略捷克，利用社會價值內化加強打仗理由嘅說服力。

好多時作為宣傳戰，宣稱嘅打仗理由唔一定係真，因為合乎道德嘅打仗理由未必夠渲染力，而夠渲染力嘅打仗理由亦唔一定合乎道德。

### 詞語嘅使用
係拉丁文，但係要到咗十七世紀後先多人用，主要原因係主張正義仗先至係道德興起（正義仗論，相對有利益無道德嘅現實政治，同埋永遠唔主動打扙嘅和平主義）

## 聯合國
聯合國憲章大大限制會員國可以用嘅打仗理由嘅範圍，主要指防止侵略同埋聯合國行動。另外，聯合國亦保留權力向非會員國嘅侵略行為作出制裁同干預，因此，打仗理由喺現代社會係好重要。

## 流行文化
喺電腦遊戲 *[[Europa Universalis]]* 同埋佢嘅續集，喺無指定打仗理由下開戰會令社會穩定度下降，導致國家容易動亂同稅收減少。呢個特徵喺其他電腦遊戲唔常見，例如三國志系列唔使講就可以開拖，就算要正式宣戰嘅電腦遊戲，正式宣戰嘅代價都好細。

## 參攷
沙田第一城

**沙田第一城**（簡稱**第一城**）係香港新界沙田區插桅杆一個住宅屋苑，1980年代起好，地產發展商係個財團，包括恆基兆業、新世界發展、新鴻基地產同長江實業。


File:HK_CityOnePlaza.JPG|第一城中心
File:HK_SilverCityCommCentre.JPG|銀城商場
File:Stalls at Shatin City One 2.jpg|第一城街市


## 健康及教育
*威爾斯親王醫院
*浸信會呂明才小學
*胡素貞博士紀念學校
*五旬節林漢光中學
*聖公會林裘謀中學
*東華三院邱金元中學


File:HK SKH LamKauMowSecondarySchool.JPG|聖公會林裘謀中學
File:HK TWGHsYowKamYuenCollege.JPG|東華三院邱金元中學


## 軼聞
*1989年9月1號，「金牌司儀」鍾保羅嚮沙田第一城屋企跳樓，終年30歲。

## 交通
*港鐵
**：第一城站C出口（轉右直行）
*巴士
**九巴同其他巴士公司有多條路線途經沙田第一城裏面嘅銀城街或外圍嘅大涌橋路同埋小瀝源路。
**城巴居民巴士
***61R 沙田第一城↔藍田站
***88R 沙田第一城↔中環中區政府碼頭

## 睇埋
* 第一城站

## 拎

*富城網
*GoHome網站介紹
內化

**內化**指令人或者生物改變自己嘅價值觀、態度或者諗法嘅一個過程。視乎情況，用得好可以叫「教育」，或者相反可以叫「洗腦」。

內化過程同學習好有關係，而且將新嘅價值觀學以致用，喺商業訓練、管理訓練、學習、甚至傳教都用得着。內化涉及精神分析學同行為學嘅方法。

## 心理學同社會學
喺心理學同社會學，「內化」指接受一群有影響力嘅人所認定嘅社交常規嘅過程，首先要理解社交常規有乜內容，然後要去理解為咗嘢而有哩啲社交常規，最後係接受哩啲社交常規作為自己嘅價值觀。

建立模範（例如學校嘅領袖生）亦可能助長內化嘅過程。大部人都較容易接納佢地尊敬嘅人嘅社交常規。喺弗洛伊德心理分析上，內化係其中一種心理防衛機制。
鹹水樓

**鹹水樓**係用鹹水（即係海水）代淡水起樓，搞到樓宇比預期中短命，會有危險。

## 作用
正常起樓，落石屎嗰陣，會用水撈埋，加埋鋼筋來起做，起嘅嘢會好硬淨。但如果水係鹹水來，水裏便嘅鹽就搞到鋼筋好快生鏽變弱，鋼筋無力支撐座樓。

## 鹹水樓事件
香港1960年代因為天成日無雨落制水，所以淡水唔夠。營造商為咗慳皮，起某啲公共屋邨嗰陣，用鹹水代淡水。當年營造商有行賄監工，畀佢哋過骨。

到咗1982年陸陸續續發現有26棟樓，鋼筋生鏽得好勁，鹹水樓事件曝光，最後啲樓喺1987年到1990年間全面拆晒。

## 註釋

## 另見
*鹹水樓事件
中華民國大總統

**中華民國大總統**係中華民國建國初期國家元首嘅職稱。袁世凱倒台後被北洋軍閥控制。孫中山喺廣州自立為非常大總統，同北洋政府對抗，國民革命軍北伐後，中華民國大總統一職被國民政府主席取代。

首任臨時大總統係孫中山，中華民國臨時大總統首任就職典禮係喺1912年1月1號，喺南京總統府舉行。2月15號，南京臨時參議院選出袁世凱做第二屆臨時大總統，並喺3月10日嚮北京宣誓就職。
東北易幟

**東北易幟**係喺皇姑屯事件以後，中國東北嘅奉系將領張學良將北洋政府嘅五色旗換做當時國民政府嘅青天白日滿地紅旗，喺1928年12月29號通電南京宣稱接受國民政府管轄，從而實現當時中國名義上嘅南北統一。
松江城

**松江城**（日文讀まつえじょう/Matsue-jō）喺日本島根縣松江市一座城，家下重留有城樓、護城河、城牆等。

日本而家剩低嗰12座城堡裏邊，只得松江城喺山陰地區。松江城係最全日本第二大，第三高（30公尺）同第六最古老城堡。
有袋類

**有袋類**（**Marsupialia**），又叫**有袋動物**，係一班母獸身上有典型育幼袋嘅哺乳動物，而家物種主要分佈喺澳洲同附近島嶼，亦都有少數生活喺南美洲、中美洲同北美洲。而其他地方（包括中國）就只有化石嘅紀錄。

## 特徵

有袋類乸擁有用嚟撫育幼獸嘅育幼袋，而且重有兩條共用開口嘅陰道，分別通往子宮內唔同部位；而公通常擁有一具純粹用嚟輸送精液嘅分岔陰莖。無論公抑或乸，體內嘅廢物都係經由一種稱為泄殖腔嘅構造來排放出嚟。

大肚嘅乸會喺子宮裏面長出卵黃囊畀胚胎營養。而胚胎喺發育早期（大約4至5個禮拜）就會出世，之後會慢慢爬到媽媽嘅育幼袋裏面，並吸取位於袋裏面嘅乳頭。幾個禮拜之後，仔將可以暫時或永久離開育幼袋。

有袋動物比起有胎盤動物會較早生仔，因為有袋動物體內冇一個以保護胎兒，免受媽媽免疫系統攻擊嘅胎盤。雖然早產而身形細隻仔獸喺生存上有較大危險，但如此一來亦減少咗大肚時嘅風險，例如唔需要喺生活艱難嘅季節陀咁大個胎。

由於出世之後嘅仔獸必須爬行到母親嘅乳頭位置，因此至少喺出世嗰時，佢哋嘅前臂會比身體其他部位嘅發育更加完整。而咁樣可能亦係造成有袋動物嘅行動範圍比起有胎盤動物細嘅原因。有袋動物嘅前臂必須發展出可以爬行到嘅爪，因此唔似得有胎盤動物咁發展出具有其他功能嘅鰭（例如鯨魚）、蹄（例如水牛）或者翼（例如蝙蝠）。

## 起源同分佈
M.J. Spechttn喺1982年所發布嘅化石證據，顯示有袋動物唔係好似早期理論咁認為係有胎盤動物嘅原始形態，而係同有胎盤動物大約喺中生代分別演化出嚟。目前已知最早嘅有袋動物化石喺中國出土，係生活喺大約1億2千5百萬年前嘅沙氏中國袋獸（*Sinodelphys szalayi*），生存期間大約相當於同一地點所發現嘅早期有胎盤動物化石。

關於有袋類嘅早期演化歷程有好多唔同嘅理論。其中一種理論認為，有袋動物係喺北美洲進化而成，並且由嗰度開始發展，經由歐洲散佈到亞洲同非洲，之後喺南北美洲分離（後來再度相連）以前到咗南美洲。跟住再經由南極洲來到當時已經有胎盤動物生存嘅澳洲。

另一種理論認為，有袋動物係喺澳洲進化而成，之後先經由南極洲到南美洲同北美洲。而喺中國發現到嘅有袋動物化石，又支持咗一種經由南亞到達澳洲嘅理論；不過呢項理論嘅難題，在於新畿內亞地區所發現到嘅同類化石，比起澳洲重更年輕。

喺多數嘅大陸上，有胎盤動物嘅生存比起有袋動物更為成功，而且完全冇現存嘅有袋動物。相對嚟講，喺南美洲至今仍有好多屬於有袋動物嘅負鼠存在。喺第三紀時期，重有一啲有袋動物成為捕獵者，例如古鬣狗（*Borhyaenidae*）、袋劍虎（*Thylacosmilus*）、袋獅、食肉袋鼠等。喺澳洲，有袋動物取代咗有胎盤動物成為主要嘅哺乳動物。

目前已知嘅有袋類大約有334個物種，當中超過200種生活喺澳洲同附近嘅島。而喺美洲地區亦有大約100個現存物種，多數生活喺南美洲。不過經歷咗「南北美洲生物大遷徙」嘅過程之後，令中美洲都出現咗13個物種，北美洲則有1個物種。

## 分類學

有袋動物喺分類上被命名為**有袋下綱**（Marsupialia），其中主要可分為兩大類：**美洲有袋類**同**澳洲有袋類**。微獸目（Microbiotheria）生存喺南美洲，但親緣關係可能同澳洲有袋動物較為接近。有袋動物中有好多生活喺樹頂上嘅小型種類，例如美洲負鼠（Didelphidae）同澳洲負鼠（Phalangeriformes），現時科學家對佢哋嘅認識仍然好少。

* 美洲有袋超目 Ameridelphia
** 負鼠目 Didelphimorphia（93種）
*** 負鼠科 Didelphidae
** 鼩負鼠目  Paucituberculata（6種）
*** 新袋鼠科 Caenolestidae
* 澳洲有袋超目 Australidelphia
** 目 †Yalkaparidontia
** 微獸目 Microbiotheria（1種）
*** 微獸科 Microbiotheriidae
** 袋鼬目 Dasyuromorphia（71種）
*** 袋狼科 †Thylacinidae
*** 袋鼬科 Dasyuridae
*** 袋食蟻獸科 Myrmecobiidae
** 袋狸目 Peramelemorphia（24種）
*** 兔袋狸科 Thylacomyidae
*** 豚足袋狸科 †Chaeropodidae
*** 袋狸科 Peramelidae
** 袋鼴目 Notoryctemorphia（2種）
*** 袋鼴科 Notoryctidae
** 雙門齒目 Diprotodontia（137種）
*** 無尾熊科 Phascolarctidae
*** 袋熊科 Vombatidae
*** 雙門齒科 †Diprotodontidae
*** 袋貂科 Phalangeridae
*** 鼯科 Burramyidae
*** 蜜貂科 Tarsipedidae
*** 袋鼯科 Petauridae
*** 環尾袋貂科 Pseudocheiridae
*** 鼠袋鼠科 Potoridae
*** 樹袋貂科 Acrobatidae
*** 科 Hypsiprymnodontidae
*** 袋鼠科 Macropodidae
*** 袋獅科 †Thylacoleonidae
** 目 †Sparassodonta

## 文獻
* 
* 
* Tim Flannery (1994),The Future Eaters: An Ecological History of the Australasian Lands and People, pages 67-75. ISBN 0-8021-3943-4 ISBN 0-7301-0422-2 
* Tim Flannery, Country: a continent, a scientist & a kangaroo, pages 196-200. ISBN 1-920885-76-5 
* The Life of Mammal,David Attenbough

## 連出去

* The Marsupial Ring
* Western Australian Mammal Species
* Researchers Publish First Marsupial Genome Sequence
食神 (電影)

**食神**（；）係由笑片巨星周星馳主演嘅一部戲，響1996年上演。呢部戲係周星馳一個重要嘅作品，原因係佢開拍呢部戲嗰陣佢啱啱成立咗星輝海外，亦即係周星馳自己嘅公司，所以呢部戲亦都係佢嘅創業作品。部戲裏面周星馳用咗佢英文名嚟做主角個名。

## 劇情
大廚史提芬周（周星馳）係「唐朝飲食集團」主席，因為刻薄得嚟又奄尖，又越嚟越唔注重菜式嘅品質，終於俾手下唐牛（谷德昭）出賣，宣佈破產。史提芬周淪落到去廟街，俾佢認識咗熟食檔事頭婆火雞（莫文蔚）。響火雞嘅撐腰底下，史提芬周炮製出「瀨尿牛丸」，成功翻生……

## 外景
電影《食神》曾經嚮金鐘力寶中心天台、油麻地廟街、香港仔珍寶海鮮舫拍外景。

## 人物角色
* 史提芬周：周星馳 飾 
* 火雞：莫文蔚 飾 
* 唐牛：谷德昭 飾 
* 大快樂主席：吳孟達 飾 
* 味公主：薛家燕 飾 
* 少林寺方丈(夢遺大師)：劉以達 飾 
* 算命師：苑瓊丹 飾 
* 鵝頭：李兆基 飾 
* 司儀：歐錦棠 飾 
* 司儀：羅家英 飾 
* 戴龍師傅
* 劉三師傅 
* 陳東師傅
* 楊震天師傅

## 出面網頁

* 
* 

類:周星馳電影
類:1996年電影
裕民財務

**裕民財務**（**Bumiputra Malaysia Finance**，簡稱**BMF**）係馬來西亞國營裕民銀行喺香港附屬公司。以涉及佳寧案而聞名，令馬來西亞有巨額損失。

## 佳寧案
喺馬來西亞新經濟政策之下，裕民銀行喺1977年去香港開裕民財務。原本打算開銀行分支，結果因為唔合香港法例要求，所以變成財務公司。1979年佢祕密借錢畀陳松青為首嘅佳寧集團買金門大廈，加上地產市道去到頂峯，令到佳寧突然大幅擴展。因為外界認為資金來源不明，佳寧利用呢筆錢，玩財技同搞出一串騙案，大量收購。後尾地產市道急轉直下，頂唔順，裕民財務再借錢畀佳寧來掩飾。1983年經濟不景，最後頂唔住要估佳寧股，加主馬來西亞派來嘅調查員死喺蕉林，成件事曝光。而佳寧就俾人清盤。

雖然件事令馬來西亞有巨額損失，只係香港同倫敦即極調查同拉人，馬來西亞國內並冇人因此而俾人檢控。裕民財務幾乎冇乜監管，附屬批出大額款項畀陳松青相關嘅公司，完全冇人干預。有可能涉及國內高層貪污。另一原因係馬來人視之為國恥而冇面對，因為裕民銀行係馬來人開設嘅銀行，用嚟對抗善於搞經濟嘅唐人。

## 註
俄羅斯蘇維埃聯邦社會主義共和國

**俄羅斯蘇維埃聯邦社會主義共和國**（**Российская Советская Федеративная Социалистическая Республика**），簡稱**蘇俄**，係蘇聯頭一個加盟國，亦係面積最大、人口最多、最具影響力嘅加盟國，佢嘅首府莫斯科同時係蘇聯首都。

隨住1991年蘇聯解體，蘇俄亦改國號俄羅斯聯邦，更做咗聯合國安理會嘅常任理事國。
盤谷銀行

**盤谷銀行**（，SET代碼：*BBL*，SWIFT代碼：* BKKBTHBK*）係泰國第二大銀行，佢哋嘅規模曾經排響東南亞第五位。

## 歷史
銀行由陳弼臣（）響1944年戰爭以後創辦，冇幾耐，陳弼臣同泰國政府啲人不和，佢索性離開泰國去咗香港，遙控住盤生意，到1988年佢死喺香港，間銀行傳畀佢第二個仔。

1988年東南亞遭受亞洲金融風暴襲擊，盤谷銀行亦遭受嚴重嘅創傷，家下已重整旗鼓，經濟規模超過以前。

家下銀行嘅第五代領導人係陳弼臣個孫*[[Chartsiri Sophonpanich]]*。全泰國有分行超過800間，國外分行有東京、香港、深圳、台北等21間，請咗超過三萬人。

## 註

## 連出去
* 盤谷銀行網站
* Bangkok bank worst hit by Lehman crisis
馬來豪豬

**馬來豪豬**（***Hystrix brachyura***，**H. hodgsoni**）係嚙齒目，豪豬科（**Hystricidae**）嘅成員，屬於舊大陸豪豬嗰邊。

## 分布
分布喜瑪拉雅山，孟加拉，印度東北部， 中南半島，馬來西亞，泰國，越南以及中國（包括香港，海南島）。 

## 特徵
全身褐黑色，頸同背脊都生有黑白色硬刺，長30至50毫米，係由獸毛演化而嚟。頭短尾短，頸同上背有一束白色嘅短冠毛。

## 習性
馬來豪豬係一種棲息喺森林嘅哺乳動物。主要喺夜間活動。通常過住以家庭為單位嘅生活，日間會棲身喺地洞或石隙裏面。遇到捕食者例如老虎、豹同亞洲豺犬嗰陣，會迅速豎起頸同背脊嘅硬刺，並用後腳拍打地面嚇退敵人。若果受到進一步威脅，會向橫或向後衝向敵人，並用硬刺展開攻擊。食果實、樹皮、樹根、樹葉同肉質植物，但亦會食動物骨頭以磨牙，同補充硬刺嘅鈣磷質。

## 保育狀況

豪豬係一種繁殖力強嘅物種，所以好多動物園都會養，而且圈養狀態下亦有日間活動嘅習性。香港動植物公園而家都有養，而荔園動物園喺1970年代亦都養過。

## 資料
* Baillie, J. 1996.  Hystrix brachyura. 2006 IUCN Red List of Threatened Species.  Downloaded on 29 July 2007.
* Woods, C. A. and C. W. Kilpatrick. 2005.  Hystricognathi.  Pp 1538-1600 *in* Mammal Species of the World a Taxonomic and Geographic Reference 3rd ed. D. E. Wilson and D. M. Reeder eds. Smithsonian Institution Press, Washington D.C.
* 《野生動物報導文學：模糊的腳印》，孫啟元著，ISBN 962-86308-2-2
* 《香港陸上哺乳動物圖鑑》，石仲堂著，ISBN 988-211-331-2
* 香港動植物公園馬來豪豬介紹

## 睇埋
* 中國哺乳動物
* 香港哺乳動物
* 香港動植物公園
泰國銀行

**泰國銀行**（）係泰國政府喺1942年10月12號成立嘅銀行，屬泰國嘅中央銀行。

前銀行長（*Governor*）庇荻雅通迪華坤（*Pridiyathorn Devakula*）、依家係泰蕊莎屈她娜嘉莎夫人（*Mrs Tarisa Watanagase*）。 

## 銀行職能
根據泰國嘅國家銀行憲章，職能包括：
# 維持金融穩定
# 監督銀行、保險業
# 幫泰國政府研討金融政策
# 為銀行業提供業務機制
# 管理國家嘅外匯儲備（*International reserves*）
# 印刷、發行貨幣泰銖
# 將通貨膨脹控制喺0%-3.5%（目前嘅目標）

## 睇埋
* 泰銖
* PromptPay

## 參考文


## 連出去
* 泰國銀行網站
* 泰國銀行嘅歷史
消費主義

**消費主義**（**consumerism**）係主張以畀錢享受或買嘢嚟換開心，或者換威，換有型。呢個詞語由要求消費主義嘅批評者使用。

英文  亦可以應用喺宏觀市場系統，指宏觀市場應該由消費者主導，而唔係由生產者主導，粵語唔應該同樣叫消費主義。

## 歷史
消費主義行為喺古代文明已經有，而且不分地域文化，例如傳說指紂王唔理民間疾苦起酒池肉林，其實除咗開心外並無乜用。另外有啲人為咗消減罪孽，或者為咗救贖而捐錢，而用心並非互惠或無私，亦係歷史上常見嘅消費主義。不過，使錢係少數貴族嘅玩意，一般人使錢只用嚮生活需要，直到工業革命之後，自動化生產出現，中產階級冒起，大眾使錢方式先有唔同。

呢個大眾消費模式最初被批評為「顯眼消費」，即係，消費嘅主要目的係晒畀人睇。

## 反消費主義
部分反對消費主義嘅人認為，消費主義社會太依賴身份象徵去分辨社會地位同埋社會分層，取代應有嘅人際關係，造成消費主義文化上嘅社會控制同埋文化霸權。另外亦有人認為，消費主義社會耗用資源太大，無法子持續落去 。

### 社會行動
反消費主義者為咗扺制過度消費，係多個國家發起唔買嘢日上街示威，包括加拿大、美國、日本、以色列、紐西蘭等。

## 新自由主義
新自由主義對反消費主義甚有批評。新自由主義者批評反消費主義會導致精英主義，因為無冇人有資格話乜嘢係需要，冇資格決定乜嘢奢侈係冇用。佢哋認為反消費主義係中央計劃經濟同極權主義嘅前兆。

## 參攷

## 睇埋
* 簡單生活
* 社群主義
* 個人主義
* 生產力主義
* 流行性物慾症
* 自由素食主義
羅家英

**羅家英**博士（），原名**羅行堂**，係香港影視演員，粵劇演員出身。

## 生平

羅家英，廣東順德人，以前係粵劇演員，八歲就跟阿爸學粵劇，響東南亞多個國家演出過。1970年組成多個劇團開始粵劇生涯，並組成「家英之友」組織。

但係自嗰個年代開始，粵劇式微，觀眾數目不斷下降，羅家英響1991年起開始參與電影演出。最初佢都只係演繹一啲平平無奇嘅配角，直到參與周星馳電影系列演出後，佢先至為人熟悉。1994年羅家英響周星馳主演嘅《國產凌凌漆》裏面飾演「達聞西」一角，令到觀眾留低深刻嘅印象。自此羅家英就走紅，成日都參與搞笑片嘅演出，其中佢有啲係周星馳電影，例如《西遊記第壹佰零壹回之月光寶盒》兩輯系列就飾演「唐僧」。1995年佢響《女人四十》入面憑住搞笑形象，贏得咗1995年香港電影金像獎最佳男配角。

## 演出作品
### 劇目
* 《章台柳》
* 《蟠龍令》（1973年）
* 《鐵馬銀婚》
* 《活命金牌》
* 《南宋鴛鴦鏡》
* 《狄青與襄陽公主》
* 《萬世流芳張玉喬》（2004年）
* 《曹操與楊修》
* 《穆桂英大破洪州》
* 《英雄叛國》

### 電影（1990年代）

### 電影（2000年代）

* 

* 

* 

*

### 電視劇（[[無綫電視]]）

### 電視劇（[[亞洲電視]]）

### 電視劇（[[香港電台]]）

### 電視劇（[[ViuTV]]）

### 電視劇（中國）

### 電視劇（其他）

### 節目主持（[[亞洲電視]]）
* 3個光頭佬（2001）
* 地膽（2007-2008）

## 獎項
* 1994 第十四屆香港電影金像獎最佳男配角提名《國產凌凌漆》
* 1995 台灣金馬獎最佳男配角《女人四十》
* 1995 第十五屆香港電影金像獎最佳男配角《女人四十》
* 1997 第十七屆香港電影金像獎最佳男配角提名《我愛廚房》
* 世界華商基金會世界傑出華人獎

## 部分公職

* 中國戲劇家協會會員

## 榮譽
* 榮譽勳章 (香港)（2012年）
* 銅紫荊星章（2018年）

## 攷

## 出面網頁
* 
* 
* 
* 
* 
* 
* 
* 

類:世界傑出華人
新華輪

**新華輪**（**s. s. Hsin Wah**）係招商局一隻輪船，主要行省城到上海嘅航綫，途中會經過香港。隻船1921年造，雖然喺招商局來講係新船，但多災多難，畀中國政府徵用過運軍用物資，畀海賊劫過，1929年重喺香港撞橫欄島沉船，死咗約四百人。

## 出廠
新華輪係英國蘇格蘭格拉斯哥，由造船商Messrs Napier and Miller爲招商局做嘅。船1921年出廠，出廠時1940噸，長270呎，闊40呎，深21.6呎。

自始至終，船東（Owner）都係招商局輪船公司（China Merchants Steam Navigation Company）。而船主（Master）係贊臣（M. P. Jensen），佢同招商局做咗超過十年嘢，好熟中國沿海水路。

隻船係冇無綫電，所以同佢之後沉船死咁多人都有啲關係。

## 航綫
新華輪行華南沿岸，搭客唐人爲主，會停廣東省城、香港、汕頭、上海等地。

## 遇劫
1928年，新華輪復航。1928年4月12號禮拜四下晝，由上海出發，有三百個客同三百噸貨。4月14號禮拜六挨晚，喺福建附近，先前混喺客度嘅海賊發難，劫咗隻船。4月15號禮拜日晚黑，隻輪劫咗去近陸豐嘅三洲口（Samchau Inlet）。刼搭客現金20000圓港紙，重有珠寶，另外劫絲綢值12000圓港紙。佢哋擄咗五個客上輪嘅艇，重有船長（Captain）／船主贊臣（M. P. Jensen），大伙／大副（Chief Officer）賴氏（Lices）同另外三個海員擄埋上岸。班海賊返轉頭，但只係帶返大副。

跟住中山艦（gunboat Chung Shan）出現，向住輪來緊。海賊即刻走上岸，而船長等人爬返隻艇去輪度。重同時發訊畀中山艦。艦派人去追賊，但兩個鐘無功而還。

之不過，比起當時同類案情況好好多。起碼無流血，賊對受害人都好相與。

雙船遇劫後，最後駛去香港。

## 沉船

隻船一如以往，由上海去省城，中間過香港同汕頭。隻船1929年1月11號喺上海出發，有103個船員，同約莫300個客，當中30個係女人，重有唔知幾個細路，同埋估計帶往2200箱貨去香港，另外重有唔少去省城。唔少搭客係解甲歸田嘅兵。中間喺佢喺汕頭上貨，重上多廿個客。

### 出事經過
喺1月15號正午早少少，隻船離開汕頭，向香港行。去到1月16號未天光三點鐘，就來到香港境內。當時好大風，海起晒浪。當時二副睇住隻船，船長落咗去休息。輪去到橫欄燈塔東便，看燈嘅人發覺隻船太近橫欄島北，嗰處近島有好多石。

3點40分，就橫欄發出通知，隻輪觸礁。擱淺後一個鐘內，至少有船四艘行過。但係天未光，天氣極差，無人發覺。而船又畀無浪沖返出海，到天光時分，太古船塢派船營救，但船都沉得七七八八，無可挽救。沉船之時，有啲搭客喺海度浮沉。而少數人好彩，畀香港仔同筲箕灣出海嘅水上人救起，最後送咗去尖沙嘴水警度。

全船除咗呢廿六人救得返，其餘大約四百人都葬身大海，是爲香港最大海難。

## 打撈
招商局無力打撈，事後將船拍賣，由得主打撈上水。

## 註
無聲天使

**LaMB無聲天使**係一個Animax製作嘅動畫，亦係首個Animax Asia製作嘅高清動畫，導演Ryosuke Tei，編劇Carmelo S. J. Juinio，2009年年初喺全亞洲播出，總共3集。

作品取自2007年泛亞洲動畫劇本比賽Animax Awards特別獎得主 － 菲律賓業餘作家Carmelo Juinio嘅劇本。法國同加拿大樂隊簡單計劃（Simple Plan）同埋美國樂隊五次方樂園（The Click Five）有兩首唔同嘅歌（I Can Wait Forever同埋Summertime），作為動畫嘅主題曲。

## 劇情簡介
故事講述主人夏娃（Eve）同埋傑克 葛斯沃（Jack Griswold）喺席諾星對抗「禁固計劃」無形監獄嘅制度。喺該制度下所有囚犯都着住特殊囚衣並叫做「無聲天使」，而且呢個監獄系統會確保所有嚴重罪犯冇自由但都繼續為社會做嘢。夏娃原本係一名科學家，可惜由佢帶領嘅科學實驗發生嚴重意外並造成大量人命傷亡，所以被判成為「無聲天使」。傑克就係一名從其他星球來訪嘅科學家，為咗忘記已故嘅老婆，拼搏令自己沉醉做工。輾轉間佢無意被捲入「無聲天使」同埋無形監獄嘅政治之中，並同夏娃產生一段浪漫嘅愛情。

## 參考
*何超儀為animax原創動畫lamb：無聲天使反派角色配音

## 連出去
*Animax Hong Kong
*LaMB
紫

**紫**（英文：Purple），舊稱**葡萄青**，有啲埞稱叫**𰲊色**（），係人眼睇到最高頻嘅光，波長大概係 380–450 nm。再高過佢嘅光就到紫外線。

## 睇埋
*紫羅蘭色
*桃紅色

## 考
國民革命軍北伐

**國民革命軍北伐**，又叫做**國民政府北伐**、**中國國民黨北伐**或者**蔣介石北伐**，係喺1926年去到1928年之間，中國國民黨領導嘅國民革命軍向北洋軍閥發動嘅內戰，因為國民革命軍嘅戰場係由南向北推進，所以又簡稱做「**北伐**」或「**北伐戰爭**」。

1926年7月9號，國民政府成立**國民革命軍**，由蔣介石擔任總司令，首先喺廣東起兵，連奪長沙、武漢、南京同上海爾啲主要嘅城市；進攻到華中嘅時候，國民政府內部因為對蘇聯同埋中國共產黨態度唔同而分裂，令到北伐陷入停頓。寧漢合流後，國民革命軍繼續北上，加入西北馮玉祥、山西閻錫山之後，1928年6月攻克京兆地方。奉系軍閥、安國軍總司令、安國軍政府海陸軍大元帥張作霖由北京撤去東北，但之後就因為皇姑屯事件而被炸死，佢個仔張學良喺嗰年年底宣布東北易幟，歸順國民政府。

國民政府喺北伐戰爭中，除咗透過直屬嘅國民革命軍之外，都吸收咗中國各地嘅反北洋勢力，成功將北洋軍閥同埋佢哋掌控嘅北洋政府瓦解。北伐結束之後，國民政府完成咗形式上嘅中國統一，成為喺國際上唯一代表中國嘅政權。
芭東灘路 (布吉)

**芭東灘路**（英文寫：**Hat Patong Road**）係泰國布吉芭東北頭嘅一條馬路。東起海灘邊嘅他唯黃路，西頭同辣烏迭兩佰年路交匯，全長450米。

條路同北邊謝侖伯竭路、南邊濕華哋叻路平行。

分類: 泰國布吉街道
謝侖伯竭路 (布吉)

**謝侖伯竭路**（英文寫：**Thanon Chaloem Phrakiat**）係泰國布吉芭東北頭嘅一條馬路。東起海灘邊嘅他唯黃路，西頭同辣烏迭两佰年路交匯，全長475米。

條路同南邊芭東灘叻路平行、同北邊柏芭拉美路亦幾乎平行。

分類: 泰國布吉街道
柏珍奴舅路 (布吉)

**柏珍奴舅路**（英文寫：**Thanon Phrachanukhro**）係泰國布吉芭東南頭嘅一條馬路。東起海灘邊嘅他唯黃路，過咗辣烏迭两佰年路，西頭同拿霓路交匯，全長510米。

條路響海灘邊路口係去布吉鎮嘅巴士總站。

分類: 泰國布吉街道
濕華哋叻路 (布吉)

**濕華哋叻路**（英文寫：**Thanon Sawatdirak**）係泰國布吉芭東嘅一條馬路。東起海灘邊嘅他唯黃路，西頭同辣烏迭两佰年路交匯，全長420米。

條路同北邊芭東灘路、南邊孟臘路平行，
沿住佢直行，过咗辣烏迭两佰年路個路口，條路改名叫曬欖偃路。

分類: 泰國布吉街道
彼色嘉蘭尼路 (布吉)

**彼色嘉蘭尼路**（英文寫：**Thanon Phisit Karani**）係泰國布吉芭東從海灘數起第三條馬路嘅北段。佢北起柏芭拉美路，順住山勢往南行，南頭喺曬欖偃路口接住拿霓路，全長650米。

條路邊有啲度假出租屋。

分類: 泰國布吉街道
拿霓路 (布吉)

**拿霓路**（英文寫：**Thanon Na Nai**）係泰國布吉芭東從海灘數起第三條馬路嘅南段。佢北起曬欖偃路同彼色嘉蘭尼路嘅路口，順住山勢往南行，直到同柏珍奴舅路嘅交匯處，全長差唔多900米，南頭接住詩莉辣路。

條路邊有啲中、低檔嘅酒店。

分類: 泰國布吉街道
衞三畏

**衞三畏**（Samuel Wells Williams；）係美國語言學家、傳教士同中國通。十九世紀來過大清。

## 屋企
衞三畏生喺美國紐約州Utica，入讀過同州Troy嘅Rensselaer Polytechnic Institute。畢業後，佢做過該校敎授。

## 來華
1833年6月15號，佢重係廿零歲，佢坐船到中國。佢係負責廣東American Board of Commissioners for Foreign Missions印務。1837年，佢坐Morrison Incident到日本。官方來講，佢係帶一啲日本水手回國，亦順道要求政府開放門戶畀美國貿易，之但係唔成功。

1845年11月20號，佢同Sarah Walworth結婚。1848年到1851年，佢係The Chinese Repository編輯，本嘢係喺中國幾出名嘅西方報紙。1853年，佢跟Matthew Calbraith Perry去日本，做翻譯。

1855年，佢任職United States Legation to China嘅祕書。呢段期間，1856年，佢寫咗本英華分韻撮要（*A Tonic Dictionary Of The Chinese Language In The Canton Dialect*），關於廣東話。佢喺傾天津條約，要求寬宏對待唐人同外國人基督徒。

1860年，去咗北京，做美國美國駐華公使館秘書。佢1876年10月25號唔做。由1833年到1876年，佢來咗中國43年。1875年，佢將創世紀同瑪竇福音譯做日文，不過都未印就畀大火燒晒。

1877年，佢返返美國，喺耶魯大學做中文同中國文學系首席敎授。1881年2月3號，衞三畏做咗美國聖經學會阿頭。

1884年2月16號，衞三畏死。

## 出版
**The Chinese commercial guide* (1856)
**A Tonic Dictionary Of The Chinese Language In The Canton Dialect* (1856)
**The Middle Kingdom: a survey of the geography, government, literature, social life, arts, and history of the Chinese empire and its inhabitants* (New York; Scribner's 1882; first edition New York: Wiley & Putnam, 1848)
**Account of a Japanese romance* (1849)
**A syllabic dictionary of the Chinese language, arranged according to the Wu-fang yuan yin, with the pronunciation of the characters as heard in Peking, Canton, Amoy and Shanghai* (1874)
**Syllabic Dictionary Of The Chinese Language* (1879)
**Chinese Immigration* (1879)
**A History Of China Being The Historical Chapters From "The Middle Kingdom"* (1897)
**A journal of the Perry expedition to Japan*
**Narrative Of A Voyage Of The Ship Morrison Captain D. Ingersoll, To Lewchew And Japan, In The Months of July and August, 1837*

## 參考
* Frederick Wells Williams, *The Life and Letters of Samuel Wells Williams, Ll.D., Missionary, Diplomatist, Sinologue* (New York: G.P. Putnam's sons, 1889). vi, 490p.
* James Muhlenberg Bailey, "Obituary Samuel Wells Williams," *Journal of the American Geographical Society of New York* 16 (1884): 186-93. 
* Biography of Samuel Wells Williams in *The Far East*, New Series, Volume 1, December 1876, pages 140-2.

*Biography with photo

類:傳教士
野玫瑰

《**野玫瑰**》原本係1770年 Johann Wolfgang von Goethe 創作嘅德文詩，後來舒伯特編成藝術歌（:de:Lied）。首歌帶憂鬱，學校音樂堂好多時都揀呢首歌做教材。

## 節奏
《野玫瑰》有三節，三節重複住相同嘅旋律同和聲，所以好適合編成分節歌。除咗舒伯特之外，將呢首詩編成歌曲嘅重有生喺德國艾希斯費爾德縣嘅威爾納（Heinrich Werner）。

舒伯特編曲用2/4拍，G大調，當時舒伯特只有18歲（1815年）。之後1829年，威爾納編曲用6/8拍，降E大調。

## 首詩


*Sah ein Knab' ein Röslein stehn,</br>Röslein auf der Heiden,</br>war so jung und morgenschön,</br>lief er schnell, es nah zu sehn,</br>sah's mit vielen Freuden.</br>Röslein, Röslein, Röslein rot,</br>Röslein auf der Heiden.*

*Knabe sprach: "Ich breche dich,</br>Röslein auf der Heiden!"</br>Röslein sprach: "Ich steche dich,</br>dass du ewig denkst an mich,</br>und ich will's nicht leiden."</br>Röslein, Röslein, Röslein rot,</br>Röslein auf der Heiden.*

''Und der wilde Knabe brach's Röslein auf der Heiden;Röslein wehrte sich und stach,half ihm doch kein Weh und Ach,musst' es eben leiden.Röslein, Röslein, Röslein rot,Röslein auf der Heiden.



有個細路見到支玫瑰棟起
玫瑰喺杜鵑叢中
咁嫩又靚
佢急急腳走埋啲睇清楚




### 解釋
「玫瑰」（）通常都被視為少女嘅擬物法。

## 中文歌詞
《野玫瑰》喺中文有兩個翻譯，一個係蕭而化填詞配舒伯特嘅曲，填詞工整，每句七個字，另一個係周學普填詞配威爾納嘅曲。舒伯特嘅曲同周學普嘅詞都各自較受歡迎，而電影《海角七號》結尾就用咗呢個混合版。

## 現代轉用
日本歌手椎名林檎第三張專輯唄ひ手冥利〜其ノ壱〜（歌手價值）中用咗舒伯特編曲，歌名日文亦係：。

## 參攷

## 出面網頁

* 詩歌原文同英文翻譯
* [國際樂譜庫項目提供舒伯特嘅樂譜](http://www.imslp.org/wiki/Heidenr%C3%B6slein,_D.257_(Schubert,_Franz))
九龍倉集團

**九龍倉集團有限公司**（），係香港上市公司兼恒生指數成份股，1886年由遮打爵士同埋怡和洋行聯手創辦，而家係會德豐有限公司（）嘅主要附屬機構，公司喺香港註冊。

而家生意包括：
* 香港空運貨站
* 現代貨箱碼頭
* 九龍倉酒店
** 馬哥孛羅酒店
** 尼依格羅酒店
* 九龍倉中國
** 長沙國金中心
** 成都國際金融中心
** 重慶國金中心
** 無錫國金中心
** 上海會德豐國際廣場
** 重慶時代廣場
** 大上海時代廣場
** 長沙時代•奧特萊斯
** 成都時代•奧特萊斯

2003年8月份九龍倉集團以實物分派方式每持有10股九龍倉集團股份獲分派1股有線寬頻（）股份。

2017年8月份九龍倉集團以實物分派方式每持有100股九龍倉集團股份獲分派48股有線寬頻股份，落實將有線甩手。

2017年11月份九龍倉集團以實物分派方式每持有1股九龍倉集團股份獲分派1股九龍倉置業（）股份。由於九龍倉集團爾次分拆號嘅業務規模較大，恒指公司打破慣常做法，畀九龍倉集團同九龍倉置業一齊保留喺恒生指數入面，到指數檢討日先至按照制度同既有條件決定係唔係保留兩間公司嘅恒生指數成份股地位，令爾段時間恒生指數成份股嘅數目升到51隻，超過50隻嘅上限。

分拆香港嘅投資物業獨立上市後，九龍倉嘅主要業務涵蓋香港嘅發展物業（包括山頂物業組合同埋九龍東海旁組合）、由現代貨箱碼頭營運嘅港口同埋物流業務，重有中國嘅發展物業同埋投資物業。旗下九龍倉酒店喺亞洲亦經營擴張得好快嘅酒店組合。

經過恒指公司仔細研究，九龍倉置業取代未分拆嘅九龍倉集團嘅恒生指數成份股地位，而剩返九龍倉集團會由恒生指數剔除，2018年3月5號生效。

## 攷

## 出面網頁

*
世界日報 (泰國)

《**世界日報**》係喺泰國好有影響力嘅一份唐人報紙。

長期以嚟佢哋言論無論對執政黨、反對黨都能夠保持中立，就好似佢哋對中國時局、政局嘅評論多數既贊成大陸政府，又唔得罪台灣當局。

## 參考

## 睇埋
*世界報（法國）

## 出面網頁
* 世界日報華文網站
鄭則士

**鄭則士**，，），人稱Kent哥、肥Kent，又名**鄭則仕**，原名**鄭則時**，係香港男演員，1986年同1997年兩屆香港電影金像獎最佳男主角。

## 生平
鄭則士喺香港出世，自細就對演戲有好大興趣。佢自己話，細個父母間中帶佢去戲院睇粵語片，佢見童星馮寶寶有時做乞兒妹，有時做皇帝女，覺得好好玩。讀小四嗰陣寫作文《我的志願》，佢寫「要做明星」，畀老師鬧貪慕虛榮，撕爛篇文，要佢由頭作過。

佢書讀到中一，因為屋企窮決定唔返學，等父母能夠供細佬妹繼續讀。街坊介紹佢去珠寶首飾工場做學徒。佢話，每個月人工20蚊剃頭錢，三年半後，加至600蚊，算係大師傅，喺景福返工，晚黑加班造金吊墜，一晚額外賺百幾蚊，1970年代初月入千幾元，相當唔錯。做咗金飾師傅十年，佢去參加無綫電視嘅做戲比賽節目《聲寶片場》，攞咗獎獲簽約，要放棄金飾工作轉行。佢屋企人覺得佢放棄月薪2000蚊來轉份400蚊嘅工痴線，卒之佢阿媽支持佢。

鄭則士係喺1972年加入咗電影公司藝員訓練班入行，但只係做二打六。到1976年佢加入無綫電視，先參與咗好多劇集嘅演出。佢第一部出場嘅劇集係1976年長篇劇《狂潮》，飾演一個私家偵探。1979年佢喺劇集《四眼神探》入面第一次做主角。除此之外佢重演出咗《強人》、《流氓皇帝》、《二人三足》、《獵鷹》等等劇集。

但鄭則士喺電視界只係打滾咗幾年，就喺1980年佢開始全心參與電影演出。佢第一部電影係周潤發主演嘅《灰靈》。其間佢唔但只做演員，重做埋導演以至監製。好似1985年佢執導咗《何必有我》，喺入面飾演「肥貓」呢個角色，就成功贏得香港電影金像獎最佳男主角。鄭則士成日話呢個角色係佢出道以來最鍾意嘅，所以之後佢喺1988年搵嚟張曼玉同其他演員，拍攝咗《何必有我》續集《肥貓流浪記》。

出道以嚟鄭則士以一身肥胖嘅形象示人，以精湛同具火喉嘅演技出名。因為身形關係，出任主角嘅作品唔多，但演技成日都俾人誇讚。九十年代佢一直參與警匪片嘅演出：喺李連杰主演嘅《中南海保鑣》飾演一個幫辦；喺《四大探長》飾演一個沙展；喺成龍嘅《重案組》飾演一個貪污警員。呢啲警匪片使到佢塑造出警長嘅形象。其後佢終於憑住《三個受傷的警察》，喺1996年再度贏得香港電影金像獎最佳男主角。

佢喺1993年靠參演萬梓良嘅《龍兄鼠弟》返番無綫電視，但佢喺無綫所演嘅劇集好少。由於覺得唔受到重用，佢決定喺1997年轉投亞洲電視。喺亞視佢先演出咗「肥貓」系列嘅劇集，無耐佢開始演繹一啲歷史人物，好似孫子、蘇東坡等等，吸引咗一啲唔鍾意亞視嘅觀眾特登轉台欣賞佢嘅演出。

佢喺九十年代曾經同朋友合資開電影公司，不過因市道唔好欠債過千萬，不過重有阿媽同老婆陪佢度過難關。

近年佢主力喺大陸拍劇，直到2006年先至再選擇重返無綫。

2019年參與劇集《荷里活有個大老千》，同王子涵、吳業坤同埋BabyJohn等新人合作。

## 演出作品
### 電影
*灰靈（1980年）
*山狗（1980年）
*Friend過打Band（1981年）
*夜驚魂（1982年）
*佳人有約（1983年）
*失婚老豆（1984年）
*何必有我（1985年）
*最佳福星（1986年）
*捉鬼大師（1987年）
*肥貓流浪記（1988年）
*開心巨無霸（1989年）
*三狼奇案（1989年）飾 馬二燦（史實為馬廣燦）
*警察扒手兩家親（1990年）
*黃飛鴻 飾 林世榮（1991年）
*四大家族之龍兄虎弟 飾 馬世海（1991年）
*四大探長 飾 何琛（肥仔B）（1991年）
*跛豪 飾 肥波（1991年）
*玉蒲團之偷情寶鑑 飾 天殘子（1991年）
*重案組 飾 洪爺（1993年）
*歲月風雲之上海皇帝 飾 黃金榮（1993年）
*上海皇帝之雄霸天下 飾 黃金榮（1993年）
*中南海保鏢 飾 梁SIR（1994年）
*黃飛鴻之八大天王（1995年）
*三個受傷的警察（1996年）
*低一點的天空（2003年）
*導火綫（2007年）
*寝取らせバス痴漢～夫の前でイカされ中出しされる貞淑妻 飾 痴漢 (2008年）
*一個好爸爸 飾 龍叔（2008年）

### 電視劇（[[無綫電視]]）
*1976年：《狂潮》 
*1978年：《強人》 飾 羅昆
*1979年：《四眼神探》
*1981年：《流氓皇帝》 飾 吳多好
*1981年：《二人三足》
*1981年：《老虎甩鬚》
*1982年：《獵鷹》
*1983年：《鬼咁夠運》
*1993年：《龍兄鼠弟》
*1993年：《的士810》（電視電影）
*1995年：《的士810II》（電視電影）
*1996年：《的士810III》（電視電影）
*1996年：《有肥人終成眷屬》 飾 何家邦
*1996年：《大刺客》之魚腸劍 飾 專諸
*2008年：《金石良緣》 飾 金　石
*2008年：《盛世仁傑》 飾 狄仁傑
*2009年：《老友狗狗》（原名：好狗出更） 飾 黎俊升（LuLu Sir）
*2010年：《情越雙白線》　飾 何球
*2012年：《造王者》　飾 董昭

### 電視劇（[[亞洲電視]]）
*肥貓正傳 飾 肥貓（1997年）
*屋企有個肥大佬 飾 朱文全（1997年）
*肥貓正傳II 飾 王家寶（1999年）
*騷東坡 飾 蘇軾（2001年）
*至尊食王 飾 常滿（2002年）
*法內情2002（2002年）
*醫神（2003年）
*盲俠金魚飛天豬（2006年）

### 電視劇（其他）
*食神 飾 趙十兩
*孫子兵法（又名無敵軍師） 飾 孫武

## 參考

## 連出去
* 
* 
* 
* 
* 
* 
* 
* 
* 
* 留言集：不死貓 鄭則士
* 鄭則士 肥貓回流記
王晶

**王晶**（**Wong Jing**，），花名**晶哥**、**肥螳螂**，原名**王日祥**，係香港導演。浙江紹興市人，香港出世，佢老豆係以前港產片名導演王天林。

## 生平
王晶後生嗰陣係喺香港培正中學讀書，同屆同學有傳媒人葉家寶、藝人黃杏秀、生意人陳國強（外號殼王）同無綫新聞前主播許友明，之後考入香港中文大學讀書，1970年代已經以兼職身份喺無綫電視工作，逐漸做到編劇。

1980年代投身電影業。第一部戲係《千王鬥千霸》。佢專門拍商業片，例如《精裝追女仔》同埋《賭聖》系列。佢從影以嚟已經拍過超過一百八十部電影，票房累積計超過十億港紙。

## 作品
### 連續劇
* 網中人
* 親情
* 千王之王
* 流氓皇帝
* 逐個捉
* 賭城群英會
* 一舞傾城

### 電影
*《千王鬥千霸》
*《青蛙王子》
*《至尊無上》
*《賭神》
*《精裝追女仔》
*《與龍共舞》
*《鹿鼎記》
*《鹿鼎記2神龍教》
*《最佳損友》
*《上海灘賭聖》
*《九品芝麻官》
*《賭神2》
*《伊波拉病毒》
*《賭俠大戰拉斯維加斯》
*《黑馬王子》
*《千王之王2000》
*《賭城風雲》
## 爭議
佢嘅電影通常唔考慮美學概念，而係商業考慮特別多，尤其係佢專門拍畀啲嘅草根階層睇，所以色情戲佢都拍唔少。所以一啲影評人成日唔妥王晶啲電影，認為佢無良、賤格，但王晶就成日批評番啲影評人以及同行，話佢哋啲讚或拍嗰啲戲成日都唔收得，冇資格批評佢。
### 多次被指欺騙女藝人拍攝裸露劇情
王晶唔止一次多次被指欺騙女藝人拍攝裸露劇情，當中受害女藝人包括朱茵同李婉華。

其中喺1999年推出嘅三級片《強姦2制服誘惑》，朱茵一開始被話係拍「愛情懸疑片」，叫做《午夜人狼》，佢嘅角色仲係個警察角色，好有挑戰性。但點知片中充斥凌虐同裸露戲，之後先改片名叫《強姦2》，真係冇得揀。呢件事令佢好無奈，事業亦受到一定影響，有人甚至話佢係三級女星。另外，李婉華接拍《制服誘惑2地下法庭》嘅時候，開工前一日收到電話，要求佢「大膽演出」，連劇本都冇咁嘅戲份。佢就拒絕，仲搵曾志偉求助，最後佢唔駛「大膽演出」。但電影出嚟之後有好多裸露場面，佢就話可能係替身上陣啦。

## 攷

類:香港培正中學舊生
泰國進出口銀行

**泰國進出口銀行**（）係泰國財政部成立嘅專業銀行，專門資助泰國嘅出口業。佢哋喺重要口岸都有自己嘅辦事處，家下又同政府儲蓄銀行共有某啲曼谷嘅分行。

董事長：阿披猜

## 職能
# 設立援助基金，帶協嗰啲資金緊缺嘅出口商、
# 提供進出口風險擔保、同工業放款擔保、
# 設立同管理出口擔保基金，解決貨款清還問題、
# 適當補償喺某啲環節裡頭受咗損失嘅出口商。

## 拎
* 泰國進出口銀行
* 進出口銀向財長提2建議
細胞核

**細胞核**（，拉丁文：**Nucleus**）係細胞裏頭嘅封閉式胞器，內部含遺傳物質，亦即係DNA。細胞核嘅作用，用嚟二維持基因嘅完整性，藉住由調節基因表現嚟到影響細胞活動。
布吉

**布吉**可以係：

* 布吉街道，响廣東深圳
**布吉河
**布吉站，深圳地鐵站

* 布吉府，响泰國
**布吉島
**布吉市
船主

**船主**（Ship's Master或者Shipmaster）或者**船長**（Captain）係嚮海度，指揮隻船點行嘅人。佢通常係指揮手下船員做嘢，唔係親自駕船（駕讀揸）。

甲板上，佢下便重有大副（Chief Officer），二副（Second Officer）咁。車房有大偈（Chief Engineer）添。

船主同火長有啲分別。船主係拎到船主牌嘅人，而火長係船東委任揸船個位。
船東

**船東**（Ship's Owner或者Ship-owner）係擁有架船嘅人或者法人，尤其係商船。大船好多時都係船公司做船東。
Master

**Master**係英文，可以指

*碩士
*船長
*主人
*師傅
*老細
*棋王，日文叫做名人

## 其他
*複製或者加工影帶、聲帶之前嘅原版
*萬事達卡（Master Card）金融公司，或其所發行的信用卡

## 睇埋
*大孖沙
陳繁昌

**陳繁昌**（**Tony F. Chan**，）係香港數學家，做過美國國家科學基金會助理會長（2006年至2009年），主管數學同埋自然科學部，包括天文、物理、化學、數學、材料科學等活動，亦做過洛杉磯加州大學自然科學學院院長（2001年至2006年）同埋香港科技大學校長（2009年至2018年）。

## 生平
陳繁昌喺香港出世，細個住喺筲箕灣阿公岩木屋區。中學喺慈幼英文中學讀書，會考攞到1A2B成績（22分），去皇仁書院讀預科，佢被香港大學醫學院取錄，不過佢放棄咗呢個學位去美國留學讀到博士畢業。

陳繁昌喺數學、計算機科學同工程學比較叻。佢係美國加州理工學院考到理學士同埋理學碩士（全部都係工程學）學位，後來喺史丹福大學拎到哲學博士（計算機科學）學位。之後，佢喺加州理工大學做應用數學研究員，再喺耶魯大學教計算機科學。1986年，佢擔任洛杉磯加州大學數學系教授。1997年被升為數學系主任，亦同時喺計算機科學學系同埋生物工程學系擔任榮譽聯合教席。

陳繁昌成功令美國國家科學基金在洛杉磯加州大學成立國家純數及應用數學研究所，以結合數學科學同埋一般科學及工程學科嚟做研究，並喺2000年至2001年間做呢個研究所嘅主任。

2001年7月至2006年6月，佢做過美國洛杉磯加州大學自然科學學院院長，佢轄下有超過200位教研人員、700位研究生、700位主修本科生，每年管理嘅研究經費大約係5.5億港元。

陳繁昌研究範疇廣泛，包括數學造影處理及計算機視像、大規模整合物理設計（VLSI physical design optimization），以及運算大腦製圖（computational brain mapping）。佢被推薦嘅學術論文超過200份，係世界上最常被引述嘅數學家之一。佢指導過35位博士生同埋25位博士後研究員。

佢喺2006年至2009年期間，做過美國國家科學基金委員會助理會長，掌管數學同埋自然科學部。佢負責統籌名物管理部門嘅科研經費，範圍涵蓋天文、物理、化學、數學、材料科學同埋跨學科活動。

2009年3月，科大校董會一致通過由陳繁昌接替朱經武做科大校長，9月正式上任，任期係5年，帶領科大過渡「三改四」學制，佢喺2013年獲續任校長職位，執掌科大至到2019年。

陳繁昌係美國工業及應用數學學會院士、美國國家工程院院士、美國電機電子工程師學會院士、美國科學促進會院士、美國數學學會會員同埋香港工程科學院院士。佢亦係好多個數學同埋運算學期刊嘅編輯委員會成員；包括《工業及應用數學學會評論》、《工業及應用數學學會科學運算學學報》同埋《亞洲數學學報》。佢都係德國《Numerische Mathematik學報》嘅三位總編輯之一。佢參與寫建議書，成功倡議成立《工業及應用數學學會造像科學學報》，重成為創刊編輯委員會成員，直至2012年。

佢亦都係沙地阿拉伯阿卜杜拉國王科技大學（KAUST）董事會成員、韓國科學技術院（KAIST）校長諮詢委員會委員、奧地利維也納大學科學顧問委員會委員、上海交通大學世界大學學術排名（ARWU）國際顧問委員會委員、俄羅斯Skolkovo Institute of Science and Technology (Skoltech)董事會成員、日本RIKEN Advisory Council（RAC）顧問委員會委員同埋美國百人會會員。佢又係港科院創院院士、香港科學會主席、香港工程科學院院士同埋香港特別行政區政府創新同科技諮詢委員會委員。陳繁昌喺2012至2013年間，擔任過邵逸夫獎遴選委員會委員。佢係巴西里約熱內盧國際數學家大會2018（ICM 2018）奈望林納獎（Nevanlinna Prize）評審委員會主席。根據英文維基百科報導，佢喺2015年獲蘇格蘭思克萊德大學頒授榮譽博士學位，並喺2022年獲加拿大窩打老大學頒授榮譽博士學位，但係喺大學官方網站見唔到相關資料。

## 參考


## 出面網頁
*陳繁昌教授個人網頁
* Home | King Abdullah University 
* 

類:世界傑出華人
類:香港科學院院士
太平洋颱風季

**太平洋颱風季**（）係指一年內喺赤道以北同埋國際換日線以西嘅太平洋水域，包括南中國海，所產生嘅熱帶氣旋嘅一段時間，係風季嘅一種。雖然而家氣象台冇定下任何颱風季嘅指定期限，但係大部份喺西北太平洋嘅熱帶氣旋通常都會喺5月至12月期間形成。據香港城市大學嘅統計顯示，喺1950年至2000年期間，平均每年就大槪有31個熱帶氣旋產生，其中27個嘅風力達到熱帶風暴嘅程度，其中17個重達颱風嘅程度。

__TOC__

## 定義

唔係一年內所有熱帶氣旋都計算入太平洋颱風季，太平洋颱風季只計算一年內（由西曆1月1號至12月31號，UTC）喺赤道以北及國際換日線以西嘅太平洋水域所產生嘅熱帶氣旋，赤道以北同埋國際換日線以東嘅太平洋水域產生嘅風暴都會被稱為颶風。呢啲唔符合太平洋颱風季範圍嘅熱帶氣旋都可能會被列入：
*大西洋颶風季
*太平洋颶風季
*北印度洋氣旋季
*西南印度洋熱帶氣旋季（跨頭半年計，即係11月至翌年5月）
*澳洲地區熱帶氣旋季（跨頭半年計，即係11月至翌年5月）
*南太平洋熱帶氣旋季（跨頭半年計，即係11月至翌年5月）

喺西太平洋產生嘅熱帶風暴由日本氣象廳負責命名。另外，因為熱帶低氣壓嘅影響力不大，所以熱帶低氣壓都唔會被命名，但係反而以編號命名，並以**W**字母作為結尾，例如「熱帶低氣壓22W」。而凡進入或者喺菲律賓指定範圍內產生嘅熱帶氣旋（風力至少達熱帶低氣壓），菲律賓大氣地理天文部門（PAGASA）都會為佢哋訂立一套菲律賓名（2001年至2016年菲律賓颱風名稱列表），每四年再用過一次，時不時會為一啲名作出更改，為當地作警報用途，所以同一個風暴有時會出現兩個唔同嘅名，或者一個名會俾幾個風暴用。

太平洋颱風季嘅熱帶氣旋，尤其係喺西北太平洋，都會喺5月至12月期間形成，即係該區嘅夏天、秋天同埋冬天。

## 受災地區
通常，太平洋颱風季所產生嘅熱帶氣旋，喺西太平洋產生嘅熱帶氣旋，都可能會吹襲菲律賓或者台灣等，然後趨向中國東南沿岸，例如香港、澳門、廣東等，然後登陸中國大陸等內陸地區，類似例子有颱風鸚鵡。

喺西北太平洋產生嘅熱帶氣旋，都可能會吹襲台灣或日本等，然後趨向中國東面沿岸，例如福建、廈門等，然後登陸內陸地區，類似例子有颱風鳳凰。

喺南中國海產生嘅熱帶氣旋，都可能會吹襲中國東南沿岸、海南島或越南等地區，然後登陸中國大陸等內陸地區，類似例子有熱帶風暴桃芝 (2007年)。

## 統計
### 香港城市大學

香港城市大學大氣研究實驗室曾經運用1950年至2000年嘅熱帶氣旋數量嚟統計平均數目，並計算出1950年至2000年嘅平均熱帶氣旋數目係**31**個熱帶氣旋，其中平均**27**個達到熱帶風暴程度，同埋**17**個達颱風程度。

#### 2008年太平洋颱風季預測
香港城市大學亦曾經就此為2008年太平洋颱風季作出熱帶氣旋數目嘅預計，當時預期2008年太平洋颱風季將有**33**個熱帶氣旋，其中有**30**個達熱帶風暴程度，**19**個達颱風程度。。但實際上，2008年太平洋颱風季只有**31**個熱帶氣旋形成，**22**個達熱帶風暴程度，**11**個達颱風程度。

### 美國國家海洋和大氣管理局

美國國家海洋和大氣管理局喺2008年頭統計1971年至2007年太平洋颱風季所有熱帶氣旋嘅累積風力（Accumulated cyclone energy）。累積風力係指一年內所有颱風嘅中心風力嘅總數。統計後，該局得出結論：自1971年以嚟，1992年太平洋颱風季嘅累積風力最高，1977年太平洋颱風季則最低。

## 參考
赤道

**赤道**係地球表面嘅點隨住地球自轉產生嘅軌跡中，周長最長嘅圓周線，長40,075.02公里。如果將地球睇做一個絕對嘅球體嘅話，赤道距離南北兩極相等。佢將地球分為南北兩半球，佢嘅北就係北半球，而南就係南半球，係劃分緯度嘅基線，赤道嘅緯度為0°。

## 赤道地形
* 赤道經過嘅行星級地貌 
** 太平洋、南美洲、大西洋、非洲、印度洋 
* 赤道經過嘅山脈 
** 安第斯山脈 
* 赤道經過嘅陸地 
** 大陸：非洲大陸、南美洲大陸 
** 島嶼（群島）:巴都群島、蘇門答臘島、加里曼丹島、蘇拉威西島、哈馬黑拉島、馬爾代夫群島、吉爾伯特群島、萊恩群島

## 赤道氣候
* 赤道穿過嘅氣候區 
** 熱帶雨林氣候（赤道多雨氣候、熱帶海洋性氣候）、熱帶草原氣候、高地氣候 
* 活動喺赤道嘅天氣系統 
** 信風、赤道西風、赤道輻合帶等
 
## 赤道水文
* 流經赤道嘅洋流 
* 赤道穿過嘅河流、湖泊 
** 非洲：剛果河、奧果韋河、朱巴河、維多利亞湖 
** 南美洲：亞馬遜河 
** 亞洲：卡普阿斯河
* 赤道經過嘅海 
** 畿內亞灣、赤道海峽、明打威海峽、南中國海、望加錫海峽、托米尼灣、馬魯古海、哈馬黑拉海

## 赤道人文
* 赤道經過嘅國家 
** 印度尼西亞、基里巴斯、厄瓜多爾（以赤道命名嘅國家）、哥倫比亞、巴西、聖多美和普林西比、加蓬、剛果共和國、剛果民主共和國、烏干達、肯雅、索馬里、馬爾代夫
* 赤道附近嘅著名城市 
** 基多、利伯維爾、奈羅比

## 出面網頁

* 香港天氣資訊中心 大氣運動
* http://www.mhhe.com/earthsci/geology/mcconnell/ecs/gac.htm
2009年7月22號日食

喺2009年7月22日出現咗一次日全食。呢次日全食係21世紀以嚟最大規模嘅一次。

## 概述
呢次日食嘅食分係1.0799，全食最長持續時間係398.8秒，即係6分鐘38.8秒。

## 基本參數
* 類型：日全食
* 沙羅序列序號：136，71次中嘅第37次。依個序列組態係 8P 6A 6H 44T 7P。

全食持續時間最長嘅位置：
* 日期：2009年7月22號
* 時間：凌晨02時30分（UTC）
* 地點：北緯24.2°，東經144.1°
* 食分：1.0779
* 太陽高度：86°
* 月球本影嘅路徑寬度：258公里
* 日全食持續時間：6分鐘38.8秒

## 覆蓋範圍

今次全食係21世紀以嚟最大範模嘅一次，月球嘅本影覆蓋範圍包括亞洲東部各區、太平洋同埋夏威夷，其中包括中國、外蒙古、日本、南韓、北韓、越南、柬埔寨、海南島、台灣、尼泊爾、印度同埋菲律賓 等地都會分別睇倒今次日食。

而今次全食，可以睇倒日全食嘅地點包括印度、尼泊爾、中國嘅成都、重慶、武漢、上海、杭州等地，同埋部分日本南面嘅小島，而其餘嘅日全食路徑將會喺海（太平洋）上。

而今次食甚位置將會喺西北太平洋發生。

## 參考

## 出面網頁

* NASA的本次日蝕參考資料
* Google2009日蝕互動地圖
* 中國日全食網
唔識路

**唔識路**即係喺生保嘅街唔識點樣去。

唔識路係原因，行行下唔知自己去咗邊（即係迷路、蕩失路）係可能嘅結果，或者係去新地方唔識點樣搵。

唔識路又可能係司機拒載嘅藉口。

## 原因
唔識路可以係因為：
* 老人病
* 失憶
* 冇方向感
* 心急越走越錯
* 路標混亂
* 入咗孔明八卦陣
* 天黑
* 落大雨
* 大霧
* 失明
* 發雞盲
* 唔識嗰種語言

## 解決方法

如果時間重有好多，唔識路可以慢慢搵路行。最快係問信得過嘅人，好似去警局問警察，打求救電話等等。

## 應急工具
* 地圖
* 指南針
* 手機
* 求救電話
* 照明彈
* 北斗星
* 嚮導
* 問路
萬梓良

**萬梓良**（，），花名「**萬子**」，係香港男演員，演出過過百部影視作品。喺1980年代佢主演嘅劇集成日係收視冠軍，電影方面佢就憑住《大頭仔》贏得1988年金馬獎最佳男主角獎。

## 生平
佢係新界原居民，七十年代佢響麗的電視藝員訓練班畢業，主演過好多部劇集，最早期嘅有1977年《三少爺的劍》，其後重包括《大內群英》、《浮生六劫》、《遊俠張三丰》等等。

萬梓良演藝生涯嘅黃金時代，係喺八十年代加入無綫電視之後嘅事。早喺1985年演出《薛仁貴征東》時佢已經開始為人所認識。到1986年佢主演《流氓大亨》，更加成為當時嘅收視冠軍。佢因為呢部戲嘅演出而聲名大噪。因此佢成日都係無綫重頭劇嘅主角首選，演出咗《成吉思汗》（到內蒙古攝製）、《他來自江湖》（周星馳成名作之一）、《巨人》（遠赴美國取景）、《龍兄鼠弟》（遠赴美國取景，同金像影帝鄭則士合作）。呢段期間佢有參戰電影界，比較為人熟悉嘅有梅艷芳嘅《胭脂扣》同埋《賭城大亨》系列。

萬梓良嘅演出以極度投入出名，不少影迷形容係肉緊嘅狀態，但佢哋都話佢呢種演技係出神入化，奔放自如。例如響《流氓大亨》入面有一段關於強姦犯無罪獲釋，萬梓良喺戲入面以極度激動嘅神情向飾演強姦犯嘅的演員動武，幾乎將對方打到半死。喺《大家族》入面一劇佢同飾演反派嘅曾江合作，其中一段萬梓良企喺台上當眾數臭曾江，亦都使人難忘。而《龍兄鼠弟》佢飾演一個癲佬醫生對付飾演殺人犯嘅鄭則士，更加將佢表情肉緊嘅演繹發揮得淋漓盡致。喺電影《胭脂扣》同《賭城大亨》系列，他亦都係保持住呢種風格。佢過去幾部主演嘅作品都深受歡迎，好似《流氓大亨》喺大陸同台灣都有不少捧場客；《他來自江湖》係無綫頭五部最經典嘅劇集；《巨人》啱啱首播嗰陣亦都係收視冠軍。

九十年代尾萬梓良喺香港嘅演出開始減少，佢喺1995年主演嘅《萬里長情》係佢喺無綫最後嘅作品。

萬梓良喺演藝界好威下，好似周星馳進軍電影界就係萬梓良一手鼓勵。傳聞1988年周星馳參演第一部戲《霹靂先鋒》嗰陣曾經因為酬勞低拒絕演出，經過萬梓良勸導後先至最終接低。

## 作品

### 電視劇（新傳媒）

* 金枕頭（1995年）

### 電視劇（麗的/亞洲電視）
*三少爺的劍（1977年）
*天龍訣（1979年）
*奇女子
*巨星
*大內群英
*大內群英續集
*浮生六劫
*愛情跑道
*太極張三丰
*遊俠張三丰

### 電視劇（[[無綫電視]]）
*神鵰俠侶 飾 陸立鼎（1983年）
*薛仁貴征東 飾 薛仁貴（1985年）
*陸小鳳之鳳舞九天（1986年）
*流氓大亨 飾 方謹昌（1986年）
*英雄故事（1986年）
*生命之旅（1987年）
*成吉思汗 飾 鐵木真（1987年）
*當代男兒（1988年）
*他來自江湖 飾 明天（1989年）
*笑傲在明天 飾 許忠信（1990年）
*大家族 飾 蔣進（1991年）
*巨人 飾 樂言（1992年）
*龍兄鼠弟 飾 雷文鳳（1993年）
*萬里長情 飾 李長旺（1995年）

### 電影
*勝者為王（香港 2000年）
*賭俠大戰拉斯維加斯（香港 1999年）
*97古惑仔戰無不勝（香港 1997年）
*大路（香港 1993年）
*狹路英豪（大陸、香港 1993年）
*賭城大亨II之至尊無敵（香港 1992年）
*賭城大亨之新哥傳奇（香港 1992年）
*勝者為王（香港 1992年）
*表姐，你玩嘢！（香港 1991年）
*大哥大續集（香港 1991年）
*喋血奇兵（香港 1991年）
*賭尊（香港 1991年）
*烈火情仇（香港 1991年）
*英倫越戰（香港 1991年）
*出土奇兵（香港 1990年）
*地頭龍（香港 1990年）
*喋血風雲（香港 1990年）
*賭王（香港 1990年）
*橫衝直撞火鳳凰（香港 1990年）
*奇兵（香港 1990年）
*舞男（香港 1990年）
*兄弟珍重（台灣 1990年）
*義膽雄心（香港 1990年）
*再戰江湖（香港 1990年）
*致命的誘惑（香港 1990年）
*豬標一族（香港 1990年）
*沉底鱷（1989年）
*城市判官（香港 1989年）
*都市獵人（香港 1989年）
*獵魔群英（1989年）
*我在江湖（1989年）
*再起風雲（1989年）
*專釣大鱷（香港 1989年）
*追女重案組（1989年）
*鐵漢柔情 / Big brother（1989年）
*陷阱邊沿（1988年）
*挑情（1988年）
*法中情（1988年）
*法律無情（1988年）
*捕風漢子（香港 1988年）
*大頭仔（香港 1988年）
*旺角卡門（香港 1988年）
*我要逃亡（1988年）
*1哥（1987年）
*不夜天（1987年）
*江湖情（香港 1987年）
*省港旗兵分兩路（香港 1987年）
*胭脂扣（香港 1987年）
*新飛狐外傳 / New tales of the flying fox（香港 1984年）
*唐朝豪放女（香港 1984年）
*瘋劫 / The Secret （香港 1979年）

## 得獎
* 第25屆金馬獎最佳男主角（憑《大頭仔》一片）
* 第33屆亞太影展亞洲傑出演技成就

## 參考
香港中國婦女會中學

**香港中國婦女會中學**（***'，英文簡稱***'），係香港東區西灣河一間政府資助中學，1978年全部係第一組別；喺公開考試更創下佳績，會考最好成績有九科全優，高考最好成績有五科全優。

學校現任校長係楊志強，副校長係陸詠琴同劉潤全。

### 辦學宗旨
呢間學校以「博學篤志」作為校訓，宗旨係提供全面而高質素嘅教育，培育學生成為學識淵博、品格高尚、追求卓越嘅英才，並勇於承擔，為社會人群謀福祉。

### 校監
# 梁黃文璿（1978年—2002年）
# 劉陳素薇（2002年—2016年）
#林煒琦（2016年至今）

### 校長
# 蔡國炳（1978年—1979年，已故）
# 孫秉樞（1979年—1990年）
# 黃施露茜（1990年—2007年）
# 黃明孝（2007年—2019年）
# 楊志強（2019年至今）

## 班
*初中一至初中三級，每級5班，每班約40人
*中四至中五級，文科1班，文商科1班，商科1班，理科2班，每班約40人
*中六至中七級，文商科1班，理科1班，每班約30人

### 編班
*初中一：喺暑假嗰時進行一次編班試，1A係嗰次編班試考得最好成績嘅四十人，其餘嘅學生都會根據佢哋語文同埋數學嘅成績編班，當中以1B、1C學生嘅中文成績好啲，而1D、1E學生嘅數學成績好啲。 
*初中二及初中三：以上學期（佔40%）同埋下學期（佔60%）嘅考試成績計算。一般情況嚟講，成績最好嘅頭八十人將會有規律咁被編入A或B班（A、B、B、A），其他人就依中英數嘅次序分別編到C、D及E班：C（Chinese）班係中文成績好啲嘅班，D班係數學成績好啲嘅班，而E（English）班係英文成績好嘅班。 
*中四及中五：透過中三學期尾嘅編班結果而定，A班係文科班，B班係文商科班，C班係商科班，而D、E班係理科班。當中D班學生可以選修附加數學，E班學生可以選修經濟、地理或視覺藝術。
**學校會喺中一至中四嘅中文科同埋英文科課堂實行小組教學。 
*中六及中七：通過會考成績編班，A（Arts）班係文商班，而S（Science）班係理科班（當中只有15人可以讀修純粹數學）。

## 科
（***粗體字科目係用英文教***，*斜體字科目係非公開試科目*）

*初中一及初中二：中國語文、**英國語文**、**數學**、中國歷史、**綜合人文**、**綜合科學**、**電腦**、普通話、**家政**、**設計與科技**、**視覺藝術**、**音樂**、**體育**
*初中三：中國語文、**英國語文**、**數學**、**生物**、**化學**、**物理**、中國歷史、**地理**、**通識教育**、**經濟**、**電腦**、普通話、**視覺藝術**、**音樂**、**體育**
（唔理係男定女，都要讀家政科同埋設計與科技嘅科目，每年按照學號分配唔同嘅學生先修讀家政科或者設計與科技科。如果學生喺上學期先修讀家政科，佢就要喺下學期修讀設計與科技嘅科目。）

*中四及中五： 
**甲班（文科班）：中國語文、**英國語文**、**數學**、中國歷史、中國文學、**經濟**、**地理**/**視覺藝術**、**歷史**/**視覺藝術**、***體育***
**乙班（商科班）：中國語文、**英國語文**、**數學**、**經濟**、**商業**、**會計學原理**、**旅遊與旅遊業**/中國歷史、**電腦與資訊科技**/**視覺藝術**、***體育***
**丙班（商科班）：中國語文、**英國語文**、**數學**、**經濟**、**商業**、**會計學原理**、**旅遊與旅遊業**、**電腦與資訊科技**/**視覺藝術**、***體育***
**丁班（理科班）：中國語文、**英國語文**、**數學**、**生物**、**化學**、**物理**、**電腦與資訊科技**、**附加數學**、***體育***
**戍班（理科班）：中國語文、**英國語文**、**數學**、**生物**、**化學**、**物理**、**電腦與資訊科技**、**經濟**/**地理**/**視覺藝術**、***體育***
*中六及中七： 
**文商班：中國語文及文化、**英語運用**、**地理**/**會計學原理**、中國歷史/**企業概論**、中國文學/**經濟**、***體育***
**理班：中國語文及文化、**英語運用**、**生物**/**純粹數學**/**地理**、**化學**/**應用數學**、**物理**/**經濟**、***體育***

### 新高中學制
前香港教育統籌局提出三三四學制，就係因為咁，學校嘅科目有啲變，由初中三開始，取消咗歷史科，學生要修讀通識科，並且用英文教。

高中一（即係原先嘅中四）亦有新選科制度，喺2009-2010年正式實行。

必修科：
*中國語文
*英國語文
*數學
*通識教育

選修科（2019-2020年度）：
*物理
*化學
*生物
*中國歷史
*歷史
*地理
*經濟
*旅遊與款待
*企業、會計與財務概論（BAFS）
*資訊及通訊科技
（除咗中國歷史同埋中國語文科用中文教之外，其餘科目都係用英文教）

## 教師人數資料
下面係學校嘅教師人數資料（2018—2019年）
*編制內教學人員嘅人數：56
*編制外教學人員嘅人數：3

*學歷（佔全校教師人數嘅百份率）：
**學士：48%
**碩士：50%
**特殊教育培訓︰17%

*年資（佔全校教師人數嘅百分率）
**4年以下：29%
**5-9年：13%
**10年以上：58%

*補充資料（佔全校教師人數）
**外籍教師：1

## 學校收費（全年計）
*2018至2019年度嘅收費
**中一至中三︰
***學費：唔使畀
***堂費：唔使畀
***家長教師會費︰$55
***學生會費︰$20 
***非標準收費︰$400

**中四至中六︰
***學費︰全免
***堂費︰$310
***家長教師會費︰$55
***學生會費︰$20 
***非標準收費︰$400

## 課外活動
明愛醫院

**明愛醫院**（）係香港一間公立天主教醫院，1964年由香港明愛創立，嚮長沙灣永康街111號，1991年開始由醫院管理局管理，係九龍西聯網其中一間醫院。

## 簡介
明愛醫院喺1964年成立，係一間全科醫院，為住院同門診病人提供全面的急症、復康、日間同社區醫療服務。呢種一站式服務符合病人嘅需要，佢哋當中大部份係年長、低收入人士同新移民。醫院同創辦機構香港明愛維持緊密聯繫，本住明愛「獻出愛心，帶來希望」嘅宗旨服務社群。醫院喺2014年初完成第二期重建工程，提供日間護理同復康服務嘅懷明樓落成啟用，期望更現代化嘅設施能符合與日俱增嘅需求，提供更優質、更適切嘅醫療服務。 

## 服務範圍
*24小時急症服務
*家庭醫學診所
*專職醫療
*專科門診

### 專科服務
*心臟深切治療部
*口腔頜面外科及牙科
*耳鼻喉科（由非駐院醫生提供）
*婦科
*深切治療部
*內科及老人科（急性及復康）
*眼科
*骨科及創傷科（急性及復康）
*兒科及青少年科
*外科
*兒童發展復康部（兒科）
*紓緩治療
*精神科（由非駐院醫生提供）

### 日間同外展服務
*腎科部
*內鏡檢查部
*老人科日間醫院
*老人社區評估隊
*社康護理
*家居紓緩治療護理

### 其他
*護士學校
*牧靈部
*明愛樂仁弱智兒童學校
*紅十字會住院兒童學校
*義工服務

## 出面網頁
* 醫院管理局：明愛醫院
曾俊華

**曾俊華**（，**John Tsang Chun-wah**，），花名「鬍鬚曾」，係前香港特別行政區財政司司長。

## 簡歷
曾俊華佢係1951年4月21號（辛卯年（兔年）三月十六號），喺出世香港九龍塘，1964年（即13歲）嘅時候舉家移居到美國，到1982年回流香港、加入政府部門相關工作，有1仔1女。鐘意劍擊、睇書同睇戲等人。2016年12月12號，正式辭去財政司長同政治助理，到2017年1月16號中央人民政府國務院畀佢辭職，一同林鄭月娥免去職務，同埋1月19號宣佈參選第5屆香港行政長官選舉，雖然佢喺候選人當中民望最高，但最後以365票落選。

### 仕途
*最初喺貿易署做，當時貿易署副署長係曾蔭權
*1995年任香港總督彭定康私人秘書
*1997年任香港駐倫敦經濟貿易辦事處處長
*1999年任香港海關關長
*2001年任規劃地政局局長
*2002年職位改名為房屋及規劃地政局常任秘書長（規劃及地政）
*2003年8月任工商及科技局局長
*2006年1月任香港特別行政區行政長官辦公室主任
*2007年7月任香港特別行政區財政司司長
*2016年12月12號辭任財政司司長
*2017年1月16號獲國務院批准離任財政司司長

### 參選行政長官
2017年1月19號，林鄭月娥、葉劉淑儀、胡國興同曾俊華宣佈參選2017年行政長官選舉。到2月3號，佢搞眾籌去籌選舉經費，一個月時間總共有兩萬六人捐咗超過五百萬港紙。

## 個人榮譽
* 大紫荊勳章（2010年）
* 太平紳士（2017年）

## 睇埋
* 粟米石斑塊
* 美食車先導計劃

## 攷

## 出面網頁

* 曾俊華｜DJ主持｜商業電台881903.com
* 
* John Tsang - 香港 Good Show（johntsang2017.hk）
* （專頁）
* （個人）
唐英年

**唐英年博士**（**Henry Tang Ying Yen**，，龍年出世），花名**唐唐**，係全國政協香港委員，做過香港政府工商及科技局局長、財政司司長同政務司司長，佢出名鍾意飲紅酒，係個有錢人，阿爸唐翔千、堂伯公唐星海開紡織廠。依家係港區全國政協人大委員。

## 身世
*1952年9月6號香港嘅養和醫院出世，鄉下江蘇無錫
*香港培正中學讀中一至中三
*1976年嚮美國密芝根大學畢業，得文學士學位，返香港幫阿爸唐翔千手，搞半島針織廠
*1991年做香港立法局委任議員, 太平紳士（JP）
*1993年獲世界經濟論壇選為明日全球領袖
*1995年做香港工業總會主席、同年參選新九組進出口界功能界別，以24997票當選，成為立法局議員
*1997年做香港行政會議成員，同年獲選香港賽馬會董事
*2000年獲金紫荊星章（GBS）
*2002年7月做工商及科技局局長，兼退出香港自由黨、卸任香港賽馬會董事
*2003年8月5號，接替梁錦松做財政司司長
*2005年5月25號，因曾蔭權辭任政務司司長參選行政長官，按《基本法》規定出任署理行政長官，至6月21號得中央政府任命做行政長官嘅曾蔭權嚮6月24號正式宣誓就職為止，之後再做財政司司長。
*2007年7月1號，做政務司司長；到2011年9月28號辭職，由孫明揚署任至中華人民共和國國務院確認香港特別行政區行政長官提請嘅繼任人選。
*2009年獲香港特區政府頒授大紫荆勳章（GBM）
*2011年宣佈參選第4屆香港行政長官選舉。喺參選之前，俾人發現有婚外情，佢自爆係「感情缺失」，話老婆已經原諒咗佢；佢老友話咁只係「課外活動」。2012年2月，有報紙話佢喺九龍塘約道嘅大宅涉嫌僭建，2月16號屋宇署人員入過去查，確認真係有僭建，而唐英年自己都認，但就堅持參選行政長官。喺選舉論壇期間，佢對對手梁振英嘅一句「你呃人」甚至引起公眾嘩然，但佢最終喺特首選舉輸畀梁振英。
*2013年，獲委任做港區全國政協委員。
*2023年，卸任香港友好協進會會長。

## 榮譽博士銜
* 香港理工大學榮譽工商管理博士（2002年）
* 香港城市大學榮譽法學博士（2003年）
* 香港公開大學榮譽社會科學博士（2008年）
* 香港中文大學榮譽法學博士（2009年）
* 江南大學名譽博士（2014年）

## 部分公職
* 中國和平統一促進會香港總會首席顧問
*香港再出發大聯盟發起人
* 第十四屆全國政協香港委員(特邀香港人士)
* 香港中華文化總會榮譽會長
* 香港北京社團總會第一屆理事會名譽會長
* 滬港社團總會名譽會長

## 政治立場
佢係香港親中派一員。
### 選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考

## 出面網頁

* 
* 
*唐英年 | Facebook
*唐英年 | Facebook

類:全國政協香港委員

類:香港中文大學榮譽博士

類:香港城市大學榮譽博士
類:香港理工大學榮譽博士
類:密芝根大學舊生
行軍

**行軍**係有組織嘅，一致，穏定，同有節奏嘅行路方法，通常同軍隊有閞。

練習行軍嘅叫步操。

如果行軍配埋行軍樂，就叫閱兵巡遊。